hotchpotch/miracl-hf-unified huggingface dataset:
অ্যাস্‌কি শিল্প
অ্যাস্‌কি শিল্প বা ASCII Art হল একধরনের ডিজিটাল শিল্পমাধ্যম যাতে অ্যাস্‌কি কোডের ৯৫টি ছাপার যোগ্য বর্ণ ব্যবহার করে চিত্রকর্ম তৈরি করা হয়। এই ৯৫ টি ব্যবহারযোগ্য বর্ণের মধ্যে রয়েছে ইংরেজি ভাষার ২৬ টি বর্ণ, ছোট হাতের এবং বড় হাতের মিলিয়ে ৫২টি সেই সাথে ০ থেকে ৯ পর্যন্ত অঙ্কগুলোর ইংরেজি রূপ, যতি চিহ্ন সমূহ, গাণিতিক প্রতীক সমূহ এবং ফাঁকা স্থান (space)। সাধারণ টেক্সট এডিটর প্রোগ্রাম ব্যবহার করেই অ্যাস্‌কি শিল্প তৈরি করা সম্ভব। যেসব ফন্টের সকল অক্ষর সমান প্রশস্ত, টাইপ রাইটার দিয়ে লেখার মত ফলাফল পাওয়া যায়, তারাই অ্যাস্‌কি শিল্পের জন্য উপযুক্ত। অ্যাস্‌কি শিল্পের জন্য সর্বাধিক ব্যবহৃত ফন্ট হল courier ।
অতি প্রাচীন কাল থেকেই মানুষ অক্ষর ব্যবহার করে চিত্র কর্ম তৈরির চেষ্টা করে আসছে। প্রাচীন মিশর ও রোমান সভ্যতায় এর নিদর্শন পাওয়া গেছে।.
আধুনিক অ্যাস্‌কি শিল্পের নিকট পূর্বসুরী হল TTY এবং RTTY । TTY বলতে বোঝায় TeleTYpe/TeleTYpewriter এবং RTTY হল Radioteletype । বিংশ শতাব্দীর বিশের দশকে TTY বা RTTY এর মাধ্যমে অক্ষর ব্যবহার করে আঁকা বা তৈরি করা ছবি আদান-প্রদান করা হত।
অ্যাস্‌কি শিল্পের শুরু হয় ১৯৬৬ সালে Bell Labs এ কর্মরত কেনেথ নল্টনের হাতে ।.
পরবর্তীকালে সত্তর এবং আশির দশকে সীমিত ক্ষমতার কম্পিউটারে অঙ্কন করা ছবি দেখান সম্ভব ছিল না। সেই সময়ে অক্ষর দিয়ে তৈরি করা অ্যাস্‌কি শিল্পকর্ম ব্যাপক ভাবে ব্যবহার করা হয়। অ্যাস্‌কি শিল্প একসময় বুলেটিন বোর্ড সিস্টেম এবং সেসময়ের অনলাইন গ্রুপ গুলোতে জায়গা করে নেয়। শুধুমাত্র অ্যাস্‌কি শিল্পকেই ভিত্তি করে অ্যাস্‌কি কমিক নামে একধরনের ওয়েব কমিক সংস্কৃতিও শুরু হয় । অ্যাস্‌কি কমিক সাধারণ ওয়েব কমিকের মতই, পার্থক্য হল এখানে আঁকা ছবি গুলো হয় অ্যাস্‌কি শিল্পকর্ম আর সংলাপ গুলো সাধারণত লেখা হয় ছবির নিচে ।
নব্বইয়ের দশকে চিত্র-ভিত্তিক ইন্টারফেস বিশিষ্ট্ কম্পিউটার এবং অসম প্রশস্ততার ফন্টের প্রচলন ঘটলে অ্যাস্‌কি শিল্পের প্রয়োজনীয়তা কমতে থাকে। কিন্তু তারপরেও অ্যাস্‌কি শিল্প টিকে থাকে অনলাইন টেক্সট গেমিং, ইন্টারনেট রিলে চ্যাট, ই-মেইল, বুলেটিন বোর্ড প্রভৃতিতে ।
ভারতীয় শিল্প
ভারতীয় শিল্প প্রাচীনকাল থেকেই স্বতন্ত্রভাবে বিকশিত হয়েছে। সনাতন হিন্তু সভ্যতা থেকেই এর যাত্রা শুরু। মাঝে অনেক নতুন সংস্কৃতি এবং ঐতিহ্যের সাথে মিলিত হবার সুযোগ পায় যার মধ্যে রয়েছে বৌদ্ধ, জৈন এবং ইসলাম। ইসলাম ছাড়া সবগুলো সংস্কৃতিই অবশ্য এখানকার স্বদেশী। মধ্যযুগের শেষ পর্যায়ে বিটিশ সম্রাজ্য|বিটিশ সম্রাজ্যের সাথে দু'শ বছরের অভিজ্ঞতা অর্জন শেষে ভারতীয় শিল্পের ধারা আবার হিন্দু সংস্কৃতিতে এসে মিশেছে।
ভারতীয় শিল্প বিভিন্ন ধরনের শিল্প সমন্বয়ে গঠিত। এর মধ্য রয়েছে প্লাস্টিক আর্ট(যেমন মৃৎশিল্প এবং ভাস্কর্য), ভিজ্যুয়াল আর্ট(যেমন চিত্রশিল্প), টেক্সটাইল আর্ট (যেমন বুননকৃত সিল্ক)। ভৌগলিকভাবে এটি সম্পূর্ন ভারতীয় উপমহাদেশে বিস্তৃত। এর মধ্য রয়েছে ভারত, পাকিস্তান এবং বাংলাদেশ।
ভারতের পাথুরে শিল্পের মধ্যে রয়েছে পাথর কেটে তৈরিকৃত বস্তু, পাথরে খোদাইকৃত কাজ এবং পাথরের উপর অঙ্কিত চিত্র। ধারনা করা হয় যে, ভারত প্রায় ১৩০০ পাথুরে শিল্পের নিদর্শন পাওয়া গেছে এমন স্থান রয়েছে, যেখানে এক মিলিয়ন এর এক চতুর্থাংশেরও বেশি খোদাইকৃত নকশা, চিত্র অথবা মূর্তি রয়েছে।
একটি বিশাল এবং জনবহুল সভ্যতা হওয়া সত্ত্বেও, ইন্ডাস ভ্যালীর ক্ষেত্রে প্রথম দিককার অন্যান্য সভ্যতার মত শিল্পকলার প্রাচুর্য বা উৎকর্ষতা পরিলক্ষিত হয় না। তবে এ সভ্যতার প্রাপ্ত নিদর্শন হতে অনেক জীবজন্তুর ছবি পাওয়া যায়।
ভারতীয় মৌর্য সাম্রাজ্য ৩২২ খ্রিস্টপূর্ব হতে ১৮৫ খ্রিস্টপূর্বে উত্তর ভারতীয় অঞ্চলে বিস্তার লাভ করে। এ সভ্যতার উল্লেখযোগ্য শিল্প নিদর্শন হল পাথরে গড়া স্মৃতিস্তম্ভ এবং কাঠে খোদাইকৃত শিল্প।
এ সময়টিতে ভারতে বৌদ্ধ ধর্মের প্রচার ও প্রসার ঘটে। বৌদ্ধ আমলে তৈরিকৃত বেশিরভাগ শিল্পই হচ্ছে বিভিন্ন আকৃতির বুদ্ধমূর্তি। তবে এ সময়কার শিল্পকলাতে কাঠের ব্যবহার অত্যন্ত লক্ষণীয়।
গুপ্তা সাম্রাজের সময়কালকে ভারতীয় শিল্প ও কলার উৎকর্ষতার জন্য এক অন্যতম সময় বলে ধরা হয়। এ সময়ে প্রচুর চিত্রকর্ম ও মূর্তি তৈরি করা হয়।
ভারতের মধ্যযুগীয় ইতিহাসে বিভিন্ন ধরণের শিল্পকর্ম যেমন বিভিন্ন চিত্রকর্ম, পাথর বা ধাতুর তৈরি মূর্তি বা ভাস্কর্য, প্রাচীর চিত্র ইত্যাদি। এ সময়কার বিখ্যাত স্থাপনার মধ্যে রয়েছে খাজুরাহো মন্দির।
প্রাক আধুনিক ভারতীয় শিল্প রাজপুত, সুলতান, বিজয়নগর সাম্রাজ্য, গজপতি, মোগল সাম্রাজ্য, মাইসোর, মারাঠা, শিখ এবং ঔপনিবেশিক শাসন আমলের সময়কালের শিল্পকর্মকে নির্দেশ করে। এ সময়কার ভারতীয় শিল্পকর্মগুলোতে বিভিন্ন জাতি, গোষ্ঠী ও ধর্মের ব্যাপক সংমিশ্রণ লক্ষ্য করা যায়।
আধুনিক ভারতীয় শিল্পে চিত্রশিল্প এবং ভাস্কর্যের আধিক্য লক্ষ্য করা যায়। এ সকল শিল্পকর্মগুলোতে ভারতের আবহমান বা চিরায়ত লোক ঐতিহ্যের পাশাপাশি আধুনিক ধারার মননশৈলী পরিলক্ষিত হয়।
রয়্যাল এয়ার ফোর্স
রয়েল এয়ার ফোর্স ব্রিটিশ সশস্ত্র বাহিনীর বিমান বাহিনী অংশের নাম। ১৯১৮ সালের ১ এপ্রিল এই বাহিনী প্রতিষ্ঠিত হয়। তখন থেকে ইউরোপের সামরিক ইতিহাসে গুরুদ্বপূর্ণ ভূমিকা পালন করেছে। দ্বিতীয় বিশ্বযুদ্ধ এবং সাম্প্রতিককালের ইরাক যুদ্ধে এর প্রত্যক্ষ ভূমিকা ছিল। ২০০৭ সালের হিসাব মতে এতে ৪০,৩০০ নিয়মিত কর্মকর্তা ও কর্মচারী রয়েছে।
অনিল চৌধুরী
অনিল চৌধুরী একজন বাঙালি চলচ্চিত্র প্রযোজনা নিয়ন্ত্রক এবং ব্যবস্থাপক। তিনি ভারতের কলকাতার চলচ্চিত্র শিল্পে বেশ কিছু চলচ্চিত্রের প্রযোজনায় কাজ করেছেন। বিশেষত চলচ্চিত্র পণ্ডিত সত্যজিৎ রায়ের সাথে সংশ্লিষ্টতার জন্যই তিনি পরিচিত। রায়ের সবগুলো চলচ্চিত্রেই অনিল চৌধুরী প্রযোজনা নিয়ন্ত্রকের ভূমিকা পালন করেছেন।
লিন্‌জি অ্যান্ডারসন
লিন্‌জি অ্যান্ডারসন () (১৭ই এপ্রিল, ১৯২৩—৩০শে আগস্ট, ১৯৯৪) একজন চলচ্চিত্র সমালোচক এবং মঞ্চ নাটক, চলচ্চিত্র ও প্রামাণ্যচিত্র পরিচালক। ব্রিটিশ সেনা কর্মকর্তার সন্তান হওয়ার সুবাদে তার জন্ম হয় দক্ষিণ ভারতের বেঙ্গালুরুতে। পড়াশোনা করেছেন অক্সফোর্ডের শেল্টনাম ও ওয়েডহ্যাম কলেজে।
বসলি ক্রাউদার
ফ্রান্সিস বসলি ক্রাউদার (জুলাই ১৩, ১৯০৫ - মার্চ ৭, ১৯৮১) একজন মার্কিন চলচ্চিত্র সমালোচক।
রবিন উড (সমালোচক)
রবিন উড (২৩ ফেব্রুয়ারি, ১৯৩১) কানাডায় বসবাসকারী ইংরেজ চলচ্চিত্র সমালোচক। তিনি চলচ্চিত্রে সমালোচনামূলক প্রচুর বই লিখেছেন। আলফ্রেড হিচকক, হাওয়ার্ড হক্‌স, ইংমার বার্গম্যান এবং আর্থার পেন-এর উপর তিনি পৃথক পৃথক বই লিখেছেন। তিনি ইয়র্ক বিশ্ববিদ্যালয়ের ইমেরিটাস অধ্যাপক হিসেবে শিক্ষকতা করেন।
হলোওয়ে
হলোওয়ে লন্ডনের একটি ইনার সিটি জেলা। ২০০১ সালের শুমারি অনুযায়ী এর মোট জনসংখ্যা ১১,২১৪ জন যাদের মধ্যে ৪৭% পুরুষ ৫৩% মহিলা।
ফুটবল ক্লাব ইন্তারনাজিওনালে মিলানো
এফ.সি. ইন্টারন্যাজিওন্যালে মিলানো সংক্ষেপে ইন্টারন্যাজিওন্যালে , ইন্টার বা ইন্টারমিলান ইতালীর মিলান ভিত্তিক পেশাদার ফুটবল দল । ১৯০৮ সালে ক্লাবটি প্রতিষ্ঠার পর থেকে একমাত্র দল হিসেবে প্রতি বছর শীর্ষ বিভাগ 'সেরি এ' তে খেলার গৌরব অর্জন করে । বর্তমান চ্যাম্পিয়ন হিসেবে ইন্টার ২০০৯-১০ এর সেরি এ লীগে অংশ নিচ্ছে
দলটি কালো নীল স্ট্রাইপ জার্সি , এবং সাদা শর্টস , সাদা মোজায় খেলে থাকে । দলটির অর্জনে রয়েছে ১৫ টি সেরি এ শিরোপো । একমাত্র এসি মিলান এবং জুভেন্টাস এর চাইতে বেশি বার শিরোপো জিততে পেরেছে ।কোপা ইতালিয়া এবং ইতালীয় সুপার কাপ মিলিয়ে শিরোপোর সংখ্যা ২৯ টি ।
১৯৬৩-৬৪ এবং ১৯৬৪-৬৫ মৌসুমে দলটি পরপর দুইবার ইউরোপিয়ান কাপ জয় করে । এছাড়া দলটির সংগ্রহে রয়েছে ৩ টি উয়েফা কাপ এবং দু'টি বিশ্ব ক্লাব চ্যাম্পিয়নশিপ শিরোপো । ইউরোপের এলিট ক্লাবগুলোর গ্রুপ জি-১৪ এর প্রতিষ্ঠাতা সদস্য ইন্টার মিলান
১৯০৮ সালে এসি মিলান ভেঙ্গে ইন্টারমিলান গঠিত হয় । প্রথম বছরেই তারা স্কুডেট্টো জিতে নেয় । এ দলের কোচ কাম অধিনায়ক ছিলেন ভার্জিলিও ফসেত্তি , যিনি প্রথম বিশ্বযুদ্ধে প্রাণ হারান। পরবর্তী শিরোপো জিততে ১০ বছর অপেক্ষা করতে হয় ।
প্রথম কোপা ইতালিয়া শিরোপো জয় করে ১৯৩৮-৩৯ সালে । ১৯৪০ সালে দলটি জয় করে পঞ্চম স্কুডেট্টো । এ দলটির নেতৃত্বে ছিলেন গিওসেপে মিয়েজ্জা , যার নাম অনুসারে পরবর্তীকালে সান সিরো স্টেডিয়ামের নামকরণ করা হয় ।
"১৯ ডিসেম্বর ২০০৭ অনুযায়ী"
ইন্টার মিলান ইতালির সবচেয়ে জনপ্রিয় দল । মোট সমর্থকদের শতকরা ৪১ ভাগ দলটিকে সমর্থন করে থাকেন ।ঐতিহাসিকভাবে এসি মিলান দক্ষিণ ইতালীর শহরের শ্রমিক শ্রেণী সমর্থিত দল ছিল। পক্ষান্তরে অন্য বড় দল ইন্টার ছিল উচ্চবিত্ত ও মধ্যবিত্ত শ্রেণী সমর্থিত দল। তবে সাম্প্রতিক সময়ে দল দুটি ভিন্ন রাজনৈতিক বলয়ে অবস্থান করছে, কেননা বর্তমানে মিলানের মালিক হচ্ছেন গণমাধ্যম ব্যবসায়ী ও রক্ষণশীল দল থেকে নির্বাচিত ইতালির সাবেক প্রধানমন্ত্রী সিলভিও বার্লুসকনি, এবং ইন্টারের মালিক মধ্য-বামপন্থী তেল ব্যবসায়ী ম্যাসিমো মোরাত্তি। তবুও এসি মিলানের সমর্থকের এখনও সাধারণত বামপন্থী এবং ইন্টারের সমর্থকেরা ডানপন্থী হয়ে থাকেন
ইন্টার মিলান ইতালির সবচেয়ে জনপ্রিয় দল । মোট সমর্থকদের শতকরা ৪১ ভাগ দলটিকে সমর্থন করে থাকেন ।ঐতিহাসিকভাবে এসি মিলান দক্ষিণ ইতালীর শহরের শ্রমিক শ্রেণী সমর্থিত দল ছিল। পক্ষান্তরে অন্য বড় দল ইন্টার ছিল উচ্চবিত্ত ও মধ্যবিত্ত শ্রেণী সমর্থিত দল। তবে সাম্প্রতিক সময়ে দল দুটি ভিন্ন রাজনৈতিক বলয়ে অবস্থান করছে, কেননা বর্তমানে মিলানের মালিক হচ্ছেন গণমাধ্যম ব্যবসায়ী ও রক্ষণশীল দল থেকে নির্বাচিত ইতালির সাবেক প্রধানমন্ত্রী সিলভিও বার্লুসকনি, এবং ইন্টারের মালিক মধ্য-বামপন্থী তেল ব্যবসায়ী ম্যাসিমো মোরাত্তি। তবুও এসি মিলানের সমর্থকের এখনও সাধারণত বামপন্থী এবং ইন্টারের সমর্থকেরা ডানপন্থী হয়ে থাকেন ।
এসি মিলানের সাথে ইন্টারের প্রতিদ্বন্দ্ব্বিতা ঐতিহাসিকভাবে চলে আসছে ।দু'দলের সমর্থকদের মধ্যে হাঙ্গামা বেশ নিয়মিত ঘটনা ।২০০৪-০৫ সালের চ্যাম্পিয়নস লীগে দু'দলের কোয়ার্টার ফাইনাল ম্যাচটি সমর্থক গোলযোগের কারণে একবার পরিত্যক্ত হয় । জুভেন্টাসের সাথেও ইন্টারের রয়েছে তীব্র প্রতিদ্বন্দ্ব্বিতা । এ দু'দলের ম্যাচকে 'ডার্বি-ডি-ইতালিয়া' বলা হয়
২০০৫-০৬ সালে ধনী ক্লাবগুলোর কাতারে ইন্টারন্যাজিওন্যালের অবস্থান ছিল ৭ম । দলটির আয়ের পরিমাণ ছিল ২০৬ মিলিয়ন ইউরো
ধনুষ্টঙ্কার
ধনুষ্টঙ্কার (ইংরেজি: "টিটেনাস") হল একটি রোগ যার ফলে ঐচ্ছিক পেশী তন্তুর দীর্ঘায়িত সঙ্কোচন ঘটে। রোগটির এই প্রাথমিক লক্ষণের কারণ "টিটানোস্পাসমিন" নামের একধরনের নিউরোটক্সিন যা একটি গ্রাম-পজিটিভ, অবাত শ্বসনকারী ব্যাকটেরিয়া ক্লসট্রিডিয়াম টিটানি তৈরি করে। এই সংক্রমণ সাধারণত শরীরের কাটা অংশ বা গভীর ক্ষতের মধ্য দিয়ে ঘটে। সংক্রমণ বৃদ্ধি পেলে পেশী খিঁচুনি ক্রমশ চোয়ালেও পরিলক্ষিত হয়, ফলে এই রোগের একটি সাধারণ নাম হল "দাঁতকপাটি"। এই রোগের অন্যান্য লক্ষণগুলি হল পেশীর অনমনীয়তা, গিলে খেতে অসুবিধা এবং দেহের অন্যান্য অংশে খিঁচুনি। উপযুক্ত টীকা নিয়ে এবং সংক্রমণ-পরবর্তী রোগবারক ওষুধ ব্যবহার করে এই সংক্রমণটির প্রতিরোধ করা সম্ভব।
জন্মের ১ম ও ২য় দিন শিশু স্বাভাবিকভাবে কাঁদতে পারে এবং বুকের দুধ টেনে খেতে পারে ৷ পরবর্তীতে -
পাবলাখালী বন্যপ্রাণ অভয়ারণ্য
পাবলাখালী বন্যপ্রাণ অভয়ারণ্য বাংলাদেশের রাঙামাটি জেলায় অবস্থিত একটি বন্যপ্রাণ অভয়ারণ্য। এটি বাংলাদেশের সংরক্ষিত বনাঞ্চলের মধ্যে অন্যতম। সুন্দরবনের পরে এটি বাংলাদেশের দ্বিতীয় বৃহত্তম সংরক্ষিত বন। বাংলাদেশ বন অধিদপ্তরের সংরক্ষিত বন এলাকার তালিকা অনুযায়ী পাবলাখালী বন্যপ্রাণী অভয়ারণ্যের আয়তন ৪২ হাজার ৮৭ হেক্টর। পাবলাখালী পার্বত্য চট্টগ্রামের উত্তর-পূর্ব প্রান্তে রাঙামাটি শহর থেকে ১১২ কিলোমিটার দূরে কাপ্তাই হ্রদের একেবারে উত্তর প্রান্তে কাসালং নদীর পাশে অবস্থিত। যেখানে হাতিসহ প্রায় কয়েক হাজার প্রজাতির বন্যপ্রাণী আর পাখির বসবাস। জলাভূমি হিসেবেও জায়গাটি গুরুত্বপূর্ণ। পাবলাখালী গেইম অভয়ারণ্য হিসেবে প্রতিষ্ঠিত হয় ১৯৬২ সালের জুন মাসে। ১৯৮৩ সালে ঘোষিত হয় বন্যপ্রাণী অভয়ারণ্য হিসেবে।
এই বন সম্পর্কে প্রথম তথ্য পাওয়া যায় ১৯৫৪ সালের এক জরিপে। সেসময় ২,৫৪০ বর্গকিলোমিটার আয়তনের কাসালং সংরক্ষিত বনাঞ্চলের একটি অংশ ছিল পাবলাখালী এবং এর বিস্তৃতি ছিল প্রায় ৪৫০ বর্গকিলোমিটার। পরবর্তীতে কাপ্তাই বাঁধ নির্মাণের ফলে এই বনের অনেক এলাকা হ্রদের পানিতে নিমজ্জিত হয়ে পড়ে এবং বনের আয়তন কিছুটা সংকুচিত হয়। ১৯৬২ সালের জুন মাসে বন্যপ্রাণী আর প্রাকৃতিক সম্পদ সংরক্ষণের জন্য এটিকে বন্যপ্রাণী সংরক্ষণ কেন্দ্র বা গেইম রিজার্ভ হিসেবে প্রতিষ্ঠা করা হয়। স্বাধীনতার পরবর্তী সময়ে ১৯৮৩ সালের ২০শে সেপ্টেম্বর এটিকে গেজেট নোটিফিকেশনের মাধ্যমে বন্যপ্রাণী অভয়ারণ্য হিসেবে ঘোষণা করা হয়। বর্তমানে রাঙামাটি জেলার কাসালং রেঞ্জের দক্ষিণ-পূর্বে খাগড়াছড়ি জেলার সীমানা পর্যন্ত এই অভয়ারণ্যটি বিস্তৃত।
জার্মান পুনঃএকত্রীকরণ
জার্মান পুনঃএকত্রিকরণ () সম্পন্ন হয় ১৯৯০ সালের ১৩ অক্টবর ।এর মাধ্যমে গণতান্ত্রিক প্রজাতন্ত্রি জার্মানি(পূর্ব জার্মানি)র অঞ্চল সমূহ ফেডারেল প্রজাতন্ত্রি জার্মানি(পশ্চিম জার্মানি)র সাথে একীভূত হয় । এ পরিবর্তন কে Die Wende (The Turning / The Change) বলে আখ্যায়িত করা হয় ।
১৮ মার্চ ,১৯৯০ পূর্ব জার্মানিতে প্রথম মুক্ত নির্বাচন অনুষ্ঠিত হয় । এরপর পূর্ব এবং পশ্চিম অংশ আলোচনার মাধ্যমে পুনঃএকত্রিকরণের ব্যাপারে ঐকমত্যে পৌঁছায় । দ্বিতীয় বিশ্বযুদ্ধের পর জার্মানি নিয়ন্ত্রনকারি ৪ টি পরাশক্তির প্রত্যক্ষ অংশগ্রহনে এ চুক্তিকে "Two Plus Four Treaty" ও বলা হয় ।
একীভূত জার্মানি ইউরোপিয় ইউনিয়ন এবং ন্যাটোর সদস্য
১৯৯০ সালের ঘটনাবলীকে একত্রিকরণ নাকি পুনঃএকত্রিকরণ বলা হবে , তা নিয়ে ভিন্ন ভিন্ন মতামত রয়েছে ।১৮৭১ সালে প্রথমবার জার্মান একত্রিকরণ হয়েছিল বলে , বার্লিন দেয়াল খুলে দেবার ঘটনাকে অনেকে পুনঃএকত্রীকরণ বলে থাকেন । জার্মান রাজনীতিবাদরা তাই একে বলতেই বেশি স্বচ্ছন্দবোধ করেন । অনেকে এ ঘটনাকে শুধুমাত্র জার্মান ঐক্য(Deutsche Einheit) বলে থাকেন
৩ অক্টোবর ১৯৯০ তে পুনঃএকত্রিকরণ প্রক্রিয়া আনুষ্ঠানিকভাবে সম্পন্ন করা হয় । পূর্ব জার্মানির ৫ টি প্রদেশ এর মাধ্যমে ফেডারেল জার্মানিতে যোগ দেয় । জার্মান সংবিধান সংশোধিত হয় , যেখানে ভবিষ্যতে অস্ট্রিয়াকে জার্মানির সাথে একীভূত হওয়ার আমন্ত্রণ জানানোর সুযোগ আছে।
১৪ নভেম্বর , ১৯৯০ পোল্যান্ডএর সাথে আনুষ্ঠানিক চুক্তির মাধ্যমে ওদের-নিসে লাইন কে জার্মানি-পোল্যান্ডের সীমানা বলে স্বীকৃতি দেয়া হয় ।
পরবর্তী মাসে ১৯৩২ সালের পর সমগ্র জার্মানীর প্রথম নির্বাচনে হেলমুট কোল চ্যান্সেলর নির্বাচিত হন। ৩ রা অক্টোবরকে "জার্মান ঐক্য দিবস" হিসেবে সরকারী ছুটি ঘোষণা করা হয়
পুনঃএকত্রীকরণ জার্মান অর্থনীতিকে তীব্র চাপের মুখে ফেলে দেয় ।একত্রীকরণে আনুমানিক ১.৫ ট্রিলিয়ন ইউরো খরচ হয় । এ বিশাল ব্যয়ের মূলে ছিল পূর্ব জার্মানির দূর্বল অর্থনৈতিক কাঠামো । পূর্ব এবং পশ্চিম জার্মানির মুদ্রাকে সমমানের হিসাব করায় মুদ্রাস্ফীতি দেখা দেয় । পশ্চিমা প্রতিযোগিতায় টিকতে না পেরে অনেক পূর্ব জার্মান শিল্প কারখানা বন্ধ হয়ে যায় । ফলে কর্মসংস্থানের খোঁজে অনেকে পশ্চিমাংশে পাড়ি জমাতে শুরু করে । পূর্বাংশ হারায় বিশাল জনশক্তি । পূর্ব জার্মানির রাষ্ট্রায়ত্ব শিল্প কারখানাগুলো ব্যক্তি মালিকানায় হস্তান্তর করতে গিয়েও প্রচুর লোকসানের শিকার হতে হয় । এখন পর্যন্ত জার্মানি প্রতিবছর পূর্ব জার্মানির প্রদেশগুলোর উন্নয়নের জন্য বাৎসরিক ১০ বিলিয়ন ইউরো খরচ করছে ।
বেলগ্রেড
বেলগ্রেড( ) সার্বিয়ার রাজধানী এবং বৃহত্তম নগরী । এটি সাভা ও দানিয়ুব নদীর মোহনায় অবস্থিত ।এটি দক্ষিণ-পূর্ব ইউরোপের বৃহত্তম নগরী । পূর্ব ইউরোপে ইস্তাম্বুল , এথেন্স এবং বুখারেস্টর পর এটি চতুর্থ বৃহত্তম শহর।
বেলগ্রেডের বাৎসরিক গড় তাপমাত্রা ১১.৭ ডিগ্রি সেন্টিগ্রেড । উষ্ঞতম মাস জুলাইয়ের গড় তাপমাত্রা ২২.১ ডিগ্রি সেন্টিগ্রেড ।বছরে ৩১ দিনের তাপমাত্রা ৩০ ডিগ্রি সেন্টিগ্রেডের বেশি থাকে , আর ৯৫ দিনের তাপমাত্রা ২৫ ডিগ্রি সেন্টিগ্রেডের বেশি থাকে । বাৎসরিক বৃষ্টিপাতের পরিমাণ প্রায় ৭০০ মিলিমিটার।
[[Pobednik]] ("বিজেতা"), বেলগ্রেডের স্মারক
বেলগ্রেডের বড় দু'টি ফুটবল ক্লাব হলো রেডস্টার বেলগ্রেড এবং এফকে পার্টিজান ।বড় দু'টি স্টেডিয়ামের মধ্যে আছে পার্টিজান স্টেডিয়াম এবং মারাকানা(রেডস্টার স্টেডিয়াম) । বেলগ্রেড অ্যরেনা বাস্কেটবল খেলার স্টেডিয়াম।
বেলগ্রেডে দু'টি রাষ্ট্রীয় বিশ্ববিদ্যালয় এবং বেশ কিছু বেসরকারী উচ্চশিক্ষা প্রতিষ্ঠান রয়েছে । বেলগ্রেড হায়ার স্কুল প্রতিষ্ঠিত হয় ১৮-৮ সালে । এটি সার্বিয়া ছাড়াও সমগ্র বলকান অঞ্চলের প্রথম উচ্চ শিক্ষা কেন্দ্র।
বেলগ্রেড নিকোলা টেসলা এয়ারপোর্ট
।* সিটি অব বেলগ্রেডের অফিসিয়াল ওয়েবসাইট
গারো ভাষা
গারো ভাষা বা মান্দি ভাষা একটি চীনা-তিব্বতি ভাষা। এটি ভারতের মেঘালয় অঙ্গরাজ্যের গারো পাহাড় এলাকার অধিবাসীদের প্রধান ভাষা। এটি পার্শ্ববর্তী বাংলাদেশেও প্রচলিত। মেঘালয়ের প্রতিবেশী অঙ্গরাজ্যে অসমে প্রচলিত বোড়ো ভাষা-র সাথে এর ঘনিষ্ঠ সম্পর্ক আছে। গারো ভাষা লাতিন লিপিতে লেখা হয়।
গোত্র ভেদে গারোদের মধ্যে আলাদা আলাদা উপভাষার প্রচলন রয়েছে। আচিক উপভাষাটি বাংলাদেশের টাঙ্গাইল, ময়মনসিংহ, শেরপুর, নেত্রকোণা এবং ভারতের মেঘালয় অঙ্গরাজ্যে বসবাসরত গারোদের মাতৃভাষা। তাদের নিজস্ব ভাষায় 'আচিক' শব্দের অর্থ পাহাড়। অন্যান্য উপভাষার মধ্যে আছে আবেং, আওয়ে, চিসাক, দাক্কা, গাঞ্চিং, কামরূপ, মাতচি। বাংলাদেশে আবেং উপভাষাটিও প্রচলিত; এই উপভাষার সাথে কোচ ভাষার মিল আছে। বাংলাদেশের গারোরা আবেং উপভাষাতে কথা বললেও আচিক উপভাষাতে লিখে থাকে। আওয়ে উপভাষাটি অসমে প্রচলিত, তবে এখন বিলুপ্তির পথে; সেখানকার গারোরা মান্য গারো ভাষাই ব্যবহার করেন।
ভিক্টোরিয়া হ্রদ
ভিক্টোরিয়া হ্রদ () আফ্রিকা মহাদেশের বৃহত্তম এবং পৃথিবীর তৃতীয় বৃহত্তম হ্রদ। ক্ষেত্রফলের দিক দিয়ে এটি পৃথিবীর দ্বিতীয় বৃহত্তম বিশুদ্ধ পানির আধার। তবে গভীরতা তুলনামূলকভাবে কম হওয়ায় এটি পানির আয়তনের দিক দিয়ে বিশ্বে সপ্তম বৃহত্তম। তানজানিয়া, কেনিয়া এবং উগান্ডার মধ্যবর্তী একটি সুউচ্চ মালভূমির উপর এটি অবস্থিত। এ হ্রদে প্রায় ৩০০০ টি ছোট-বড় দ্বীপ রয়েছে, যার অনেকগুলোতেই মানব বসতি রয়েছে। নীল নদ এর দীর্ঘতম উৎস সাদা নীলের উৎপত্তি এ হ্রদ থেকেই।
ভিক্টোরিয়া তুলনামূলকভাবে নবীন একটি হ্রদ। বর্তমান জলাধারটি সৃষ্টি হয় ৪,০০,০০০ বছর পূর্বে। ১৭,৩০০ বছর পূর্বে এটি পুরোপুরি শুকিয়ে যায়। ১৪,৭০০ বছর পূর্বে এটি পুণরায় ভরে উঠে।
ভিক্টোরিয়া হ্রদের কথা প্রথম শোনা যায় আরব বণিকদের বিবরণীতে। সোনা, হাতির দাঁতের খোঁজে আরবরা আফ্রিকার অভ্যন্তরে নৌপথগুলো ব্যবহার করতো। ১১৬০ সালের একটি আরব মানচিত্রে ভিক্টোরিয়া হ্রদকে সুস্পষ্টভাবে সঠিক অবস্থানসহ চিহ্নিত করা হয়।
১৮৫৮ সালে ব্রিটিশ অভিযাত্রী জন হানিং স্পেক মধ্য আফ্রিকায় অনুসন্ধান চালাতে গিয়ে সর্বপ্রথম ইউরোপীয় হিসেবে ভিক্টোরিয়া হ্রদের তীরে উপস্থিত হন। বিশাল জলরাশি দেখে তার মনে হয়, এটিই নীল নদের উৎস। মহারাণী ভিক্টোরিয়ার নামানুসারে তিনি এটির নামকরণ করেন।
ব্রিটিশ মিশনারী ও অভিযাত্রী ডেভিড লিভিংস্টোন স্পেকের দাবীর সত্যতা যাচাই করতে ব্যর্থ হন। তিনি আরও পশ্চিমে কঙ্গো নদীর কাছে পৌঁছান। অবশেষে আমেরিকান আবিষ্কারক হেনরি মরটন স্ট্যানলি এর সত্যতা যাচাই করতে সক্ষম হন।
মানবসৃষ্ট ঘটনায় সাম্প্রতিক সময়ে ভিক্টোরিয়া হ্রদের জীববৈচিত্র্যের ব্যাপক ক্ষতি হয়েছে। মৎস্য সম্পদ থেকে আয় বাড়াতে ১৯৫৪ সালে হ্রদে নাইল পার্চ মাছ ছাড়া হয়। ১৯৮০ সালের আগ পর্যন্ত এরা হ্রদে সীমিত আকারে ছিল। কিন্তু পরবর্তী সময়ে এদের ব্যাপক বংশবিস্তার ঘটে। একই সাথে হ্রদে নাইল তেলাপিয়া ছাড়া হয়। বন ধ্বংস করা, অতিরিক্ত জনসংখ্যার পাশাপাশি এ মাছগুলোর আধিক্য হ্রদের জীববৈচিত্র্যকে হুমকির মুখে ফেলে দিয়েছে। বহু অণুজীব প্রজাতি বিলুপ্ত হয়ে যাবার আশঙ্কা রয়েছে।
ভিক্টোরিয়া হ্রদের একমাত্র বহির্গামী উৎস উগান্ডার জিনজাতে অবস্থিত। প্রাকৃতিক একটি বাঁধের মাধ্যমে বহির্গামী পানি প্রবাহ নিয়ন্ত্রিত হত। ১৯৫২ সালে পানি প্রবাহ বাড়াতে ব্রিটিশ ঔপেনিবেশিক প্রকৌশলীরা প্রাকৃতিক জল সংরক্ষণাগারটি ধ্বংস করে দেন।
২০০২ সালে বিশ্বব্যাংকের অর্থায়নে উগান্ডা নীল নদীতে বাঁধ দিয়ে দ্বিতীয় জল বিদ্যুৎ প্রকল্প স্থাপন করে। এরপর হ্রদের পানিস্তরের উচ্চতা ৮০ বছরের মধ্যে সর্বনিম্নে নেমে আসে। কেনীয় বিশেষজ্ঞরা অনুসন্ধান করে দেখেন, চুক্তি ভঙ্গ করে উগান্ডা দ্বিগুণ পরিমাণ পানি ছেড়ে দিচ্ছে।
১৯ শতকের শুরু থেকই লেক ভিক্টোরিয়া ফেরি সার্ভিস তানজানিয়া, কেনিয়া এবং উগান্ডার মধ্যে যোগাযোগের মাধ্যম। প্রধান বন্দরগুলোর মধ্যে আছে কিসুমো, জিনজা, পোর্ট বেল। অক্টোবর ৩,১৯৯৫ একটি ফেরি দূর্ঘটনায় ১০০০ লোকের বেশি মারা যায়, যা আফ্রিকার ইতিহাসে সবচেয়ে মর্মান্তিক জলপথ দূর্ঘটনা হয়ে চিহ্নিত হয়ে আছে।
সিঁড়ি
বিভিন্ন উচ্চতার ভিন্ন ভিন্ন তলকে সংযোগ সাধনের জন্য পরপর কতগুলো ধাপের সুবিধাজনক বিন্যাসই হলো সিঁড়ি (ইংরেজি: Stairway বা Stair])।সিঁড়ির পরিমাপ পরিস্থিতি ও ব্যবহার ভেদে ভিন্ন হয়। তাই সিঁড়ির নির্দিষ্ট কোন পরিমাপ নেই। তবে, সাধারণ ভাবে কিছু নিয়ম মেনে চলা হয়।
এখান থেকে পাওয়া মান অনুসারে সিঁড়ির আদর্শ মান ধরা যায়, ট্রেড ৩০ সে.মি ও রাইসার ১৪ সে.মি। ট্রেডে প্রতি ২৫ মি.মি কমানোর জন্য রাইসার এ ১২-১৩ মি.মি যোগ করতে হবে।
এই পরিমাপগুলো কোনো সুনির্দিষ্ট মান নয়, কেবলমাত্র সুবিধাজনক মান হিসেবে প্রণয়ন করা হয়েছে। যে কোনো ক্ষেত্রেই এর হেরফের হতে পারে।
আর্সেন ওয়েঙ্গার
আর্সেন উইঙ্গার' জন্ম (অক্টোবর ২২, ১৯৪৯) একজন ফরাসি খেলোয়াড় এবং ম্যানেজার। বর্তমানে তিনি ইংরেজ ক্লাব আর্সেনালের ম্যানেজারের দায়িত্ব পালন করছেন। ১৯৯৬ সালে তিনি প্রথম আর্সেনালে যোগদান করেন। উইঙ্গার এসেই দলের কৌশল এবং প্রশিক্ষণে ব্যাপক পরিবর্তন আনেন। সাথে সাথে তিনি দলে আনেন বিশ্বের বিভিন্ন দেশের খেলোয়াড় যারা দলের আন্যান্য ইংলিশ খেলোয়াড়দের সাথে পাল্লা দিতে সমর্থ হয়। তার কল্যাণে আর্সেনাল ১৯৯৭-৯৮ ও ২০০১-০২ সালে যুগল শিরোপা ঘরে তুলে আনে। ১৯৯৯-০০ সালে তারা উয়েফা কাপের ফাইনালে পরাজিত হয়। এবং সেই প্রতিক্ষিত শিরোপা তারা অর্জন করে ২০০২-০৩ সালে। ২০০৩-০৪ সালে তারা অপরাজিত থেকে লীগ শিরোপা অর্জন করে। এই কারণে ক্লাবটির নতুন ডাক নাম হয় দ্য ইনভিন্সিব্‌ল। টানা ৪৯ ম্যাচে অপরাজিত থেকে ক্লাবটি জাতীয় রেকর্ড স্থাপন করে।
উইঙ্গারের দশ বছরে আর্সেনাল আটটি লীগ শেষ করে প্রথম অথবা দ্বিতীয় হয়ে। ১৯৯৩ সালে প্রিমিয়ার লীগ শুরু হবার পর শিরোপা জয়ী ৪টি দলের মধ্যে আর্সেনাল একটি। বাকি দল গুলো হল (চেলসি, ম্যানচেস্টার ইউনাইটেড, ব্লাকবার্ন রোভার্স)। ২০০৫-০৬ সালে আর্সেনাল লন্ডনের প্রথম ক্লাব হিসাবে চ্যাম্পিয়ন্স লীগের ফাইনালের উঠে। যদিও বার্সেলোনার কাছে ৩-২ এ পরাজিত হয়।
এমিরেট্‌স এয়ারলাইন্স
এমিরেট্‌স এয়ারলাইন (সংক্ষেপে: এমিরেট্‌স) (আরবি: طيران الإمارات) এমিরেট্‌স গ্রুপের বিমান প্রতিষ্ঠান। এর সদরদপ্তর দুবাইতে অবস্থিত। এটি সংযুক্ত আরব আমিরাতের দুবাই অঙ্গরাজ্যের নিজস্ব বিমান সংস্থা।
ইউনিভার্সিটি কলেজ লন্ডন
ইউনিভার্সিটি কলেজ লন্ডন (UCL) হচ্ছে লন্ডনে অবস্থিত একটি পাবলিক গবেষণা বিশ্ববিদ্যালয় এবং ফেডারেল লন্ডন বিশ্ববিদ্যালয় এর একটি অন্যতম প্রাচীন কলেজ। তালিকাভুক্তি অনুযায়ী এটি যুক্তরাজ্যের সব থেকে বড় স্নাতকোত্তর প্রতিষ্ঠান, এবং পৃথিবীর বহুবিষয়ে অগ্রগামী গবেষণা বিশ্ববিদ্যালয়ের একটি।
এটি ১৮২৬ সালে লন্ডন বিশ্ববিদ্যালয় নামে প্রতিষ্ঠিত হয়, এটির প্রতিষ্ঠাতা জেরমি বেনথাম এর মৌলবাদী বিশ্বাসে উদ্বোধ হয়ে। ইউসিএল হচ্ছে লন্ডনে প্রতিষ্ঠিত প্রথম বিশ্ববিদ্যালয় প্রতিষ্ঠান, এবং ইংল্যান্ডের প্রথম প্রতিষ্ঠান যেখানে জাতপ্রথা নির্বিশেষে সকল ধর্মের শিক্ষানুরাগী ভর্তির সুযোগ পায়। ইউসিএল এমনকি ইংল্যান্ডের সবচেয়ে পুরনো তৃতীয় বিশ্ববিদ্যালয় হিসেবে প্রতিযোগিতা করছে এবং নারী শিক্ষার্থীদের সর্ব প্রথম ভর্তির সুযোগ দেয়।
ইউসিএল ১১ ফেব্রুয়ারি ১৮২৬ সালে লন্ডন বিশ্ববিদ্যালয় নামে প্রতিষ্ঠিত হয়, যা অক্সফোর্ড এবং ক্যামব্রিজের ধর্মীয় বিশ্ববিদ্যালয়ের বিকল্প হিসেবে ধর্ম নিরপেক্ষ বিশ্ববিদ্যালয় হিসেবে আত্মপ্রকাশ করে। লন্ডন বিশ্ববিদ্যালয়ের প্রথম তত্ত্বাবধায়ক ছিলেন লিউনারড হরনার, কোন ব্রিটিশ বিশ্ববিদ্যালয় পরিচালনার যিনি কোন প্রথম বিজ্ঞানী ছিলেন।
সর্বসম্মতভাবে বিশ্বাস করা ইউসিএলের প্রতিষ্ঠাতা দার্শনিক জেরমি বেনথাম হওয়া স্বত্বেও, ডিসেম্বর ১৮২৬ থেকে ১৮৩০ সালের মধ্যে ১০০ পাউন্ড মূল্যের নয়টি কিস্তি ক্রয়ে শেয়ার নাম্বার ৬৩৩ (share No.633)-এ তার খুব কমই হস্তক্ষেপ ছিল। ১৮২৮ সালে, তিনি তার এক বন্ধুকে পরিষদে মনোনয়ন দেন, এবং ১৮২৭ সালে তার শিষ্য জন বাউরিংকে ইংরেজি বা ইতিহাস বিভাগের প্রথম অধ্যাপক হিসেবে নিয়োগ দিতে পদক্ষেপ নেন, কিন্তু উভয় ক্ষেত্রে তার প্রার্থীরা অকৃতকার্য হন। এটা ধারণা করা হয় যে তার চিন্তাধারা প্রভাবশালী ছিল, কিন্তু তিনি নিজ থেকে খুব কমই কাজ করেছেন। যাইহোক, বেনথামকে বর্তমানে ইউসিএল এর "আধ্যাত্মিকতার জনক" হিসেবে গণ্য করা হয়, যেহেতু শিক্ষা এবং সমাজের জন্য তার মৌলিক চিন্তাধারা উক্ত প্রতিষ্ঠানের প্রতিষ্ঠায় অনুপ্রেরণা যুগিয়েছিল, বিশেষকরে স্কটঅধিবাসী জেমস মিল (১৭৭৩–১৮৩৬) এবং Henry Brougham (১৭৭৮–১৮৬৮) কে।
কমপক্ষে ২৯ ইউসিএল সদস্য এবং শিক্ষার্থীকে নোবেল পুরস্কারে ভূষিত করে হয়েছে ,(যাদের মধ্যে ১৮ জন ফিজিওলজি ও মেডিসিন বিভাগের), তিন জন ফিল্ড মেডেল অর্জন করেছেন।
স্টিভেন স্পিলবার্গের চলচ্চিত্রসমূহের তালিকা
স্টিভেন স্পিলবার্গ পরিচালিত এবং প্রযোজিত চলচ্চিত্রসমূহের তালিকা।
বাকারি সানিয়া
বাকারি সানিয়া (); জন্ম: ১৪ ফেব্রুয়ারি ১৯৮৩) ফরাসি জাতীয় দলের খেলোয়াড়। তিনি মূলত ইংলিশ প্রিমিয়ার লীগের ক্লাব আর্সেনালে এবং ফ্রান্স জাতীয় ফুটবল দলে খেলেছেন। তার পূর্বতন দল আর্সেনালের কোচ আর্সেন ওয়েঙ্গার তাকে একদা প্রিমিয়ার লীগের সেরা রাইট ব্যাক বলে অভিহিত করেন। উইং-ব্যাক হিসেবে খেলার পাশাপাশি সানিয়া মাঝে মাঝে সেন্টার ব্যাক হিসেবেও খেলেছেন।
লাসানা দিয়ারা
লাসানা দিয়ারা (জন্ম- মার্চ ১০, ১৯৮৫) ফরাসি জাতীয় দলের একজন দক্ষ খেলোয়ার। বর্তমানে ইংলিশ প্রিমিয়ার লীগের ক্লাব আর্সেনালে খেলেন।
এদুয়ার্দু দা সিলভা
এদুয়ার্দু দা সিলভা (জন্ম- ফেব্রুয়ারি ২৫, ১৯৮৩) ব্রাজিলে জন্মগ্রহণ করেন। তিনি ক্রোয়েশিয়া জাতীয় ফুটবল দল এবং ইউক্রেনীয়ান প্রিমিয়ার লীগের ক্লাব শাখতার দোনেৎস্কে খেলেন।
আর্সেনাল মহিলা ফুটবল ক্লাব
আর্সেনাল মহিলা ফুটবল ক্লাব প্রতিষ্ঠিত হয় ১৯৮৭ সালে। ২০০২ সালে ক্লাবটি সেমি-পেশাদার দলে পরিণত হয়। ক্লাবের ম্যানেজার ভিক আকার্স যিনি একই সাথে মূল ক্লাবের পোশাক ম্যানেজার। ইংল্যান্ড মহিলা ফুটবল ইতিহাসের সবচেয়ে সফল ক্লাব আর্সেনাল এলএফসি। ক্লাবটি বর্তমানে এফএ ওমেন'স প্রিমিয়ারলীগ, উয়েফা ওমেন'স কাপ শিরোপাধারী। অফিসিয়ালি মূল ক্লাবের থেকে মহিলা ক্লাব আলাদা হলেও মূল ক্লাবের বর্তমান পরিচালক একই সাথে মহিলা ক্লাবটিও পরিচালনার দ্বায়িত্ব পালন করছেন। আর্সেনাল এলএফসি বছরে একদিন এমিরেট্‌স স্টেডিয়ামে খেলার সুযোগ পায়। বছরের বাকি সময়ে তারা নিজেদের খেলার জন্য বোরহ্যাম উড ফুটবল ক্লাবের মাঠ ব্যবহার করে থাকে।
সিংহ
সিংহ ফেলিডি পরিবারের প্রাণী যা প্যানথেরা গণের চারটি বৃহৎ বিড়ালের একটি। সিংহের মূলত দুটি উপপ্রজাতি বর্তমানে টিকে আছে। একটি হল আফ্রিকান সিংহ অপরটি হল এশীয় সিংহ। আফ্রিকান সিংহ মোটামুটি আফ্রিকার বিস্তীর্ণ অঞ্চল জুড়ে পাওয়া গেলেও অল্প সংখ্যক ভারতীয় সিংহ শুধুমাত্র ভারতের গির অভয়ারণ্যে পাওয়া যায়। সংখ্যাধিক্যের দরুন সিংহ বলতে তাই আফ্রিকান সিংহকেই বোঝায়।
বর্তমানে আফ্রিকার বনে ৩০,০০০ সিংহ রয়েছে। আর এশিয়া ৩৫০ টি সিংহ রয়েছে। তারা এশিয়ায় বাস করে গির বনে। যেটি অবস্থিত গুজরাট, ভারত.
পুরুষ সিংহের সাধরণত ওজন হয় এর মধ্যে হয়। বড় সিংহ পৌছায় অবধি।. স্ত্রীরা (সিংহী) সাধারণত অবধি হয়. একমাত্র পুরুষ সিংহদের কেশর থাকে। মাথা থেকে পা পর্যন্ত প্রায় ৫'৭"-৮'২" পর্যন্ত হয়ে থাকে। সিংহ মাংসাশী প্রাণী। বিভিন্ন জাতের হরিণ,জেব্রা, বুনো মহিষ, জিরাফ, শূকর ইত্যাদি এদের প্রধান খাদ্য।
সিংহের ইংরাজি নাম রোমাণীয় ভাষার সাথে সম্পর্কিত। এটি লাতিন ভাষার ' শব্দ এবং প্রাচীন গ্রিকের শব্দ থেকে উৎপন্ন হয়েছে।(')
সিংহের দলকে প্রাইড বলে। যেটির অর্থ গর্ব। একটি প্রাইডে দশ থেকে চল্লিশটি সিংহ থাকে।প্রত্যেক প্রাইডের নিজস্ব অঞ্চল আছে। সিংহ কখনো তাদের অঞ্চলে অন্য মাংসাশী প্রাণী ঢোকা পছন্দ করে না। তাদের একটি অঞ্চল প্রায় । পুরুষ সিংহরা খুব রাগী হয়। এরা এদের এলাকা রক্ষার্থে প্রয়োজনে সহিংস্র লড়াই করে।
২ থেকে ৩ বছর বয়সে সিংহী তরুণী হয়। শিশু সিংহ জন্ম নেয় ৩ ১/২ মাস পরে। শিশু সিংহ জন্মের পর অন্ধ থাকে; তারা ১ সপ্তাহ বয়সে চোখ খুলতে পারে এবং যতদিন ২ সপ্তাহ বয়স না হয় ততদিন ভালো করে দেখতে পারে না। সিংহদের নির্দিষ্ট বাসা নেই, যেখানে তারা চিরকাল থাকবে। সিংহদের নির্দিষ্ট পালানোর জায়গা থাকে। যেটি তারা গোপন রাখে। যদি অন্যদলের সিংহ দেখে ফেলে। তারা তাহলে সেই স্থান প্রস্থান করে।
প্রেস্টন নর্থ এন্ড ফুটবল ক্লাব
প্রেস্টন নর্থ এন্ড ফুটবল ক্লাব একটি ইংরেজ পেশাদার ফুটবল ক্লাব। বর্তমানে তারা ইংরেজ ফুটবলের দ্বিতীয় বিভাগে খেলছে। ১৮৮৮ সালে ইংল্যান্ড ফুটবল লীগের প্রতিষ্ঠাকারী ক্লাব গুলোর মধ্যে অন্যতম। একই সাথে ক্লাবটি প্রথম ইংলিশ ফুটবল শিরোপাধারী।
আমব্রো
আমব্রো আন্তর্জাতিক ফুটবল সামগ্রী প্রস্তুতকারী প্রতিষ্ঠান। এটি ইংল্যান্ডের গ্রেটার ম্যানচেস্টারে অবস্থিত।
ড্রিমক্যাস্ট
সেগা ড্রিমক্যাস্ট সেগার সর্বশেষ ভিডিও গেম খেলার ইলেক্ট্রনিক যন্ত্র।
অ্যালেক্স সং
আলেকজান্দ্রে দিমিত্রি সং বিলং (জন্ম: সেপ্টেম্বর ৯, ১৯৮৭) একজন ক্যামেরুনীয় ফুটবলার যিনি রাশিয়ার ক্লাব "রুবিন কাযান" এবং ক্যামেরুন জাতীয় দলের হয়ে একজন মিডফিল্ডার হিসেবে খেলেন।
নিকলাস বেন্টনার
নিকলাস বেন্টনার জানুয়ারি ১৬, ১৯৮৮ সালে ডেনমার্কে জন্ম গ্রহণ করেন। তিনি বর্তমানে ইংলিশ প্রিমিয়ার লীগের দল আর্সেনাল ফুটবল ক্লাবের হয়ে খেলছেন। জাতীয় দলের হয়ে তিনি ১২ খেলায় ৫টি গোল করেছেন।
কিরান গিবস
কিরান গিবস (সেপ্টেম্বর ২৬, ১৯৮৯) এ লন্ডনে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লীগের দল আর্সেনাল ফুটবল ক্লাবের হয়ে খেলছেন।
মার্ক র‌্যান্ডাল
মার্ক র‌্যান্ডাল (সেপ্টেম্বর ২৮ ১৯৮৯)-এ ইংল্যান্ডে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লীগের দল আর্সেনাল ফুটবল ক্লাবের হয়ে খেলছেন।
হেনরি ল্যান্সবারি
হেনরি ল্যান্সবারি (অক্টোবর ১২, ১৯৯০) ইংল্যান্ডের লন্ডনে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লীগের দল আর্সেনাল ফুটবল ক্লাবের হয়ে খেলছেন।
গ্যাভিন হয়ট
গ্যাভিন হয়ট () (জন্ম ৬ই জুন, ১৯৯০) ইংল্যান্ডের লন্ডনে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লীগের দল আর্সেনাল ফুটবল ক্লাবের হয়ে খেলছেন।
ভিতো মানোনে
ভিতো মানোনে (মার্চ ২, ১৯৮৮)-এ ইতালিতে জন্ম গ্রহণ করেন। তিনি একজন গোলরক্ষক এবং বর্তমানে ইংলিশ প্রিমিয়ার লীগের দল আর্সেনাল ফুটবল ক্লাবের হয়ে খেলছেন।
ফ্রান মেরিদা
ফ্রান্সিসকো মেরিদা পিরেজ (মার্চ ৪, ১৯৯০)-এ স্পেনের বার্সেলোনাতে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লীগের দল আর্সেনাল ফুটবল ক্লাবের হয়ে খেলছেন।
নেসার বারাযাইত
নেসার বারাযাইত (মার্চ ২৭, ১৯৯০)-এ নেদারল্যান্ডতে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লীগের দল আর্সেনাল ফুটবল ক্লাবের হয়ে খেলছেন।
কিরা গিলবার্ত
কিরা গিলবার্ত (ফেব্রুয়ারি ২৮, ১৯৮৭)-এ ইংল্যান্ডে লন্ডনে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লীগের দল আর্সেনাল ফুটবল ক্লাবের হয়ে খেলছেন।
চিকশুলুব খাদ
চিকশুলুব খাদ (: [tʃikʃuˈlub]) ইউকাটান উপদ্বীপে মাটির নিচে চাপা পড়ে থাকা একটি প্রাচীন অভিঘাত খাদ। এর কেন্দ্র মেক্সিকোর ইউকাটান অঞ্চলের চিকশুলুবে অবস্থিত। প্রায় ১৮০ কিমি (১১০ মাইল) ব্যাসবিশিষ্ট এই জ্বালামুখটি পৃথিবীতে এ পর্যন্ত নিশ্চিতভাবে আবিষ্কৃত বৃহত্তম সংঘর্ষ কাঠামোগুলোর একটি। যে গ্রহাণু বা ধূমকেতুর আঘাতে এটি তৈরি হয়েছিল তার ব্যাস ছিল অন্তত ১০ কিমি (৬ মাইল)। জ্বালামুখটির নাম রাখা হয়েছে পার্শ্ববর্তী শহরের নামানুসারে। অবশ্য মায়ান ভাষায় এই শব্দের অর্থ "শয়তানের লেজ"।
পলিন কেল
পলিন কেল (জুন ১৯, ১৯১৯ - সেপ্টেম্বর ৩, ২০০১) একজন মার্কিন চলচ্চিত্র সমালোচক যিনি ১৯৬৮ থেকে ১৯৯১ সাল পর্যন্ত দ্য নিউ ইয়র্কার সাময়িকীতে লিখতেন। তিনি প্রতিটি চলচ্চিত্রের সমালোচনা করতে গিয়ে আবেগের প্রতি গুরুত্ব দিতেন। অনেক সময়ই তাকে সমসাময়িককালে মার্কিন যুক্তরাষ্ট্রের সেরা চলচ্চিত্র সমালোচক হিসেবে আখ্যায়িত করা হয়। পরবর্তীতে যুক্তরাষ্ট্রের প্রভাবশালী সমলোচক আর্মন্ড হোয়াইট এবং রজার ইবার্টের উপর তার বিশেষ প্রভাব পড়েছিল। ইবার্ট মন্তব্য করেছেন গত তিন দশকে যুক্তরাষ্ট্রের চলচ্চিত্র সমালোচকদের মধ্যে কেলের দৃষ্টিভঙ্গী ছিল সবচাইতে ইতিবাচক।
পিটার সেলার্স
পিটার সেলার্স (ইংরেজি; Peter Sellers; ৮ সেপ্টেম্বর, ১৯২৫ - ২৪ জুলাই, ১৯৮০) একজন ব্রিটিশ কৌতুক অভিনেতা। তিনটি চরিত্রে অভিনয় করার জন্য তিনি সবচেয়ে বিখ্যাত ডক্টর স্ট্রেঞ্জলাভ, দ্য পিংক প্যানথার-এ ইনস্পেক্টর ক্লোসিউ এবং লোলিটা'তে ক্লেয়ার কুইল্টি।
ম্যানচেস্টার ইউনাইটেড ফুটবল ক্লাব পরিসংখ্যান
এই নিবন্ধে ম্যানচেস্টার ইউনাইটেডের বিভিন্ন পরিসংখ্যান ও রেকর্ডের তালিকা দেয়া হয়েছে।
"সমস্ত তথ্য ৫ জানুয়ারি ২০০৮ পর্যন্ত সঠিক।"
"বর্তমান একাদশের সদস্যদের নাম মোটা হরফে লেখা হয়েছে"
ম্যানচেস্টার ইউনাইটেড ফুটবল ক্লাব মৌসুম
এটি ম্যানচেস্টার ইউনাইটেড দল যত গুলো মৌসুম খেলেছে সেটির তালিকা। তালিকাটি শুরু হয়েছে ১৯৮৬ সাল থেকে (যখন তারা নিউটন হিথ এল&ওয়াইআর ফুটবল ক্লাব নামে পরিচিত ছিল) সর্বশেষ সমাপ্ত মৌসুম পর্যন্ত। এখানে প্রধান প্রধান প্রতিযোগিতায় ক্লাবের অর্জন ও মৌসুমের সর্বোচ্চ গোলদাতার তালিকা রয়েছে। মোটা হরফে লেখা খেলোয়াড়েরা সেই মৌসুমে প্রথম বিভাগ/প্রিমিয়ার লীগের সর্বোচ্চ গোলদাতাও ছিলেন। স্থানীয় বিভিন্ন লীগের ফলাফল ও রেকর্ড এখানে দেয়া হয়নি।
ক্লাবটি প্রথম বিভাগ/প্রিমিয়ার লীগ জিতেছে ১৬ বার, এফএ কাপ জিতেছে ১১ বার, লীগ কাপ ২ বার, চ্যারিটি শিল্ড ১৬ বার (৪ বার যৌথভাবে), ইউরোপীয়ান কাপ ২ বার, ইউরোপীয়ান কাপ উইনার্স কাপ ১ বার, ইউরোপীয়ান সুপার কাপ ১ বার এবং ইন্টারকন্টিনেন্টাল কাপ ১ বার। ফুটবল লীগে প্রবেশ করার পর ক্লাবটি কখনোই শীর্ষ দুটি বিভাগের নিচে কখনো নেমে যায় নি। ১৯৩৩-৩৪ সালে ক্লাবটি মাত্র ১ পয়েন্টের ব্যবধানে দ্বিতীয় বিভাগে ২০তম স্থান দখল করে এবং রেলিগেশন থেকে বেচেঁ যায়। ২০০৬-০৭ মৌসুমে শেষে ম্যানচেস্টার ইউনাইটেড ৪৯৮০টি প্রতিযোগিতামূলক ম্যাচ খেলেছে।
পেদ্রো রবার্তো সিলভা বোতেলহো
পেদ্রো সিলভা (ডিসেম্বর ১৪, ১৯৮৯)-এ ব্রাজিলে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লীগের দল আর্সেনালের সাথে চুক্তিবদ্ধ। তবে ধারে তিনি সালামানকার হয়ে খেলছেন।
জেয় সিম্পসন
জে-অ্যালিস্টার ফ্রেডরিক সিম্পসন (; ১ ডিসেম্বর ১৯৮৮) হলেন একজন ইংরেজ পেশাদার ফুটবল খেলোয়াড়। তিনি মেজর লীগ সকারের ফিলাডেলফিয়া ইউনিয়নের হয়ে আক্রমণভাগের খেলোয়াড় হিসেবে খেলে থাকেন।
আর্সেনাল একাডেমিতে প্রশিক্ষণপ্রাপ্ত সিম্পসন আর্সেনালের হয়ে কোন খেলায় অংশগ্রহণ করেননি। তিনি বেশিরভাগ সময় মিলওয়াল, ওয়েস্ট ব্রমউইচ আলবিওন ও কুইন্স পার্ক র‍্যাংজার্সের হয়ে ধারে খেলেছেন। ২০১০ সালে তিনি হাল সিটিতে যোগ দেন এবং তিনি সেখানে তিন বছর খেলেছেন। তিনি থাইল্যান্ডে বারিরাম ইউনাইটেডেড় হয়ে খেলেন এবং ২০১৪ সালে কর রয়্যাল কাপ জিতেন। পরবর্তীতে তিনি ইংল্যান্ডে লেটন অরিয়েন্টে ফিরে আসেন। ২০১৭ সালে তিনি ফিলাডেলফিয়া ইউনিয়নে যোগ দেন।
কার্লোস ভেলা
কার্লোস ভেলা (মার্চ ১, ১৯৮৯)-এ মেক্সিকোতে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লীগের দল আর্সেনালের সাথে চুক্তিবদ্ধ। তবে ধারে তিনি সিএ ওসাসুনা হয়ে খেলছেন।
টম হুইটেকার
টম হুইটেকার (জুলাই ২১, ১৮৯৮ - অক্টোবর ২৪, ১৯৫৬) একজন ইংরেজ পেশাদার ফুটবল খেলোয়াড় এবং ম্যানেজার। তিনি ১৯১৯- ১৯২৫ আর্সেনালের খেলোয়াড় এবং ১৯৪৭- ১৯৫৬ ম্যানেজারের দায়িত্ব পালন করেছন।
বিলি রাইট
বিলি রাইট (জন্ম: ৬ ফেব্রুয়ারি, ১৯২৪ - মৃত্যু: ৩ সেপ্টেম্বর, ১৯৯৪) একজন ইংরেজ পেশাদার ফুটবল খেলোয়াড় এবং ম্যানেজার। তিনি ১৯৬২- ১৯৬৬ সাল পর্যন্ত আর্সেনালের ম্যানেজারের দায়িত্ব পালন করেছন।
বার্টি মি
বার্টি মি (ডিসেম্বর ২৫, ১৯১৮ - অক্টোবর ২২, ২০০১) সালে ইংল্যান্ডের লন্ডনের জন্ম গ্রহণ করেন।তিনি একজন পেশাদার ফুটবল খেলোয়াড় এবং ম্যানেজার। তিনি ১৯৩৮- ১৯৩৯ ডার্বি কাউন্টিতে খেলোয়াড় এবং ১৯৬৬- ১৯৭৬ সাল পর্যন্ত আর্সেনাল ফুটবল ক্লাবের ম্যানেজারের দায়িত্ব পালন করেছন।
জর্জ গ্রাহাম
জর্জ গ্রাহাম (নভেম্বর ৩০, ১৯৪৪) সালে স্কটল্যান্ডে জন্ম গ্রহণ করেন।তিনি একজন পেশাদার ফুটবল খেলোয়াড় এবং ম্যানেজার। তিনি ১৯৬৬- ১৯৭২ আর্সেনাল ফুটবল ক্লাবের খেলোয়াড় এবং ১৯৮৬-১৯৯৫ সাল পর্যন্ত ম্যানেজারের দায়িত্ব পালন করেছন।
ইনভিক্টা গ্রাউন্ড
দ্য ইনভিক্টা গ্রাউন্ড ইংল্যান্ডের প্লামস্টেডে অবস্থিত একটি ফুটবল গ্রাউন্ড। ১৮৯০- ১৮৯৩ সাল পর্যন্ত এটি রয়েল আর্সেনালের নিজেদের মাঠ হিসাবে ব্যবহৃত হত।
ম্যানর গ্রাউন্ড
ম্যানর গ্রাউন্ড ইংল্যান্ডের প্লামস্টেডে অবস্থিত একটি ফুটবল গ্রাউন্ড। ১৮৮৮- ১৮৮০ এবং ১৮৯৩- ১৯১৩ সাল পর্যন্ত এটি রয়েল আর্সেনালের নিজেদের মাঠ হিসাবে ব্যবহৃত হত।
শেফিল্ড ইউনাইটেড ফুটবল ক্লাব
শেফিল্ড ইউনাইটেড ফুটবল ক্লাব পেশাদার ইংরেজ ফুটবল ক্লাব।
এফএ ওমেন'স প্রিমিয়ার লীগ
এফএ ওমেন'স প্রিমিয়ার লীগ ইংল্যান্ডের মহিলা ফুটবল প্রতিযোগিতা। ১৯৯২ - ১৯৯৩ মৌসুমে এই প্রতিযোগিতা প্রতিযোগিতা প্রথম শুরু হয়। মোট ৩৬টি দল তিনটি বিভাগে এই প্রতিযোগিতায় অংশ গ্রহণ করে।
ডেভিড ও'লিয়ারি
ডেভিড ও'লিয়ারি (জন্ম - মে ২, ২০০৮ লন্ডনে) একজন আয়ারল্যান্ডীয় পেশাদার ফুটবল খেলোয়াড় এবং ম্যানেজার। ২০০৬ সালের জুলাইএ অ্যাস্টন ভিলার ম্যানেজার পদ থেকে চাকরিচ্যুত হবার পর বর্তমানে তিনি বেকার। খেলোয়াড়ী জীবনের দীর্ঘ ১৯ বছর তিনি আর্সেনালের হয়ে খেলেছেন।
টনি অ্যডামস
টনি আলেকজান্ডার অ্যডামস (জন্ম অক্টোবর ১০- ১৯৬৬) সালে লন্ডনে। তিনি একজন পেশাদার ফুটবল খেলোয়াড় এবং ম্যানেজার। খেলোয়াড়ী জীবনের দীর্ঘ ২২ বছর তিনি আর্সেনালের হয়ে খেলেছে। আর্সেনালের সমর্থকরা তাকে ক্লাবটির সর্বকালের সেরা খেলোয়াড় বলে মনে করে।
আর্সেনাল ফুটবল ক্লাবের স্মরণীয় খেলোয়াড়দের তালিকা
আর্সেনাল ফুটবল ক্লাবের পক্ষে খেলেছেন এমন উল্লেখযোগ্য খেলোয়াড়দের তালিকা।
"ক্লাবের হয়ে অভিষেক ম্যাচ খেলার তারিখ অণুযায়ী খেলোয়াড়দের নাম সাজানো হয়েছে। শুধুমাত্র প্রতিযোগিতামূলত খেলাগুলো গণনা করা হয়েছে। যুদ্ধকালীন ম্যাচগুলো বাদ দেয়া হয়েছে। পরিসংখ্যানটি ১ জানুয়ারি ২০০৭ তারিখ পর্যন্ত হালনাগাদ করা।"
নিউমোনিয়া
নিউমোনিয়া () ফুসফুসের প্রদাহজনিত একটি রোগের নাম।ইহা হল ফুসফুসের প্যারেনকাইমার প্রদাহ বিশেষ। সাধারণত ভাইরাস, ব্যাকটেরিয়া, ছত্রাক সংক্রমণের কারণে নিউমোনিয়া হয়। নিউমোনিয়া মৃদু বা হালকা থেকে জীবন হানিকরও হতে পারে। নিউমোনিয়া থেকে ফ্লু হবারও সম্ভাবনা থাকে। নিউমোনিয়া সাধারণত বয়স্ক ব্যক্তিদের, যারা দীর্ঘদিন রোগে ভুগছেন অথবা যাদের রোগ প্রতিরোধ ক্ষমতা দুর্বল বা কম তাদের মধ্যে বেশি দেখা যায়। তবে তরুণ, অল্প বয়স্ক, স্বাস্থ্যবান লোকদেরও নিউমোনিয়া হতে পারে। ফুসফুসে স্ট্রেপটোকক্কাস জাতীয় ব্যাকটেরিয়া কিংবা শ্বাসযন্ত্রের সিনসিশিয়াল ভাইরাস (আরএসভি) সংক্রমণ ঘটালে ফুসফুস ফুলে ওঠে, ভরে ওঠে পুঁজে বা তরল পদার্থে, যা অক্সিজেন গ্রহণ করে নিঃশ্বাস নেওয়ার ক্ষমতা কমিয়ে দেয়। তখন ফুসফুসে প্রদাহ হয়। ।।
নিউমোনিয়ার উপসর্গ গুলো বিভিন্ন হয়ে থাকে। এটা নির্ভর করে শারীরিক অবস্থা এবং কি ধরণের জীবাণুর সংক্রমণ হয়েছে তার উপর।
নিউমোনিয়ার লক্ষণ সমূহ নিম্নরূপ:প্রতি বছর প্রায় ৯ লক্ষ ২০ হাজার শিশু এবং বাচ্চা নিউমোনিয়ায় মারা যায় । প্রধানত দক্ষিণ এশিয়া এবং সাহারা মরুভূমির দক্ষিণে অবস্থিত আফ্রিকা মহাদেশে নিউমোনিয়ার প্রাদুর্ভাব বেশি।। ১। অস্বাভাবিক জ্বর, কাশি, শ্বাসকষ্ট, ঘাম, বুকে ব্যথা হওয়ার সাথে সাথে ডাক্তারের কাছে যেতে হবে।
২। এছাড়া
অ্যান্টিবায়োটিক, প্রচুর তরল খাবার,পর্যাপ্ত বিশ্রাম নিতে হবে।গ্রন্থতালিকা
পাকিস্তানের রাষ্ট্রপতি
সংবিধানিকভাবে পাকিস্তানের রাষ্ট্রপতি (উর্দু : صدر مملكت সাদর ই মামলাকাত) পাকিস্তানের শাসন ব্যবস্থার প্রধান। এ দেশের প্রথম রাষ্ট্রপতি ইস্কান্দর মির্জা।
পাকিস্তানের রাষ্ট্রপতি
ভ্যালেন্সিয়া সিএফ
ভ্যালেন্সিয়া ক্লাব দি ফুটবল (, ; ভ্যালেন্সিয়া সিএফ, ভ্যালেন্সিয়া বা ‘‘লস চে’’ নামেও পরিচিত) একটি স্পেনীয় পেশাদার ফুটবল দল, যা লা লিগায় খেলে থাকে।
ভ্যালেন্সিয়া স্পেনীয় এবং ইউরোপীয় পর্যায়ে সবচেয়ে সফল ও বড় দলগুলোর মধ্যে একটি। তারা ছয়টি লা লিগা, সাতটি কোপা দেল রে, দুইটি ফেয়ারস কাপ, একটি উয়েফা কাপ, একটি উয়েফা কাপ উইনার্স কাপ এবং দুইটি উয়েফা সুপার কাপ শিরোপা জিতেছে। তারা ২০০০ ও ২০০১ সালে টানা দুইবার চ্যাম্পিয়ন্স লীগের ফাইনালে পৌছালেও প্রথমবার রিয়াল মাদ্রিদের বিপক্ষে এবং দ্বিতীয়বার বায়ার্ন মিউনিখের বিপক্ষে পেনাল্টিতে পরাজিত হয়। এছাড়া ভ্যালেন্সিয়া জি-১৪ গ্রুপেরও অন্তর্ভুক্ত ছিল, যা ছিল ইউরোপের ১৮টি বড় দলের একটি সংগঠন।
এএফসি আয়াক্স
আমস্টারডাম্‌শ ফুটবল ক্লাব আয়াক্স (ওলন্দাজ: ]), এএফসি আয়াক্স, আয়াক্স আমস্টারডাম, বা শুধু আয়াক্স নামেও পরিচিত, হল নেদারল্যান্ডের পেশাদার ফুটবল ক্লাব। পৌরাণিক গ্রিক বীর আয়াক্সের নামানুসারে এই ক্লাবের নামকরণ করা হয়। ক্লাবটি প্রতিষ্ঠার পর থেকে এটি নেদারল্যান্ডের অন্যতম সেরা তিনটি ক্লাবের একটি যারা ডাচ ফুটবল লীগে সাফল্য পেয়ে আসছে। ক্লাবটি ৩৩টি এরেদিভাইস শিরোপা ও ১৮টি কেএনভিবি কাপ জয় করেছে।
আয়াক্স ক্লাবটি ১৯৯০ সালের ১৮ মার্চ আমস্টারডামে প্রতিষ্ঠিত হয়। ১৯১১ সালে ক্লাবটি ওলন্দাজ ফুটবলের সর্বোচ্চ স্তরে উত্তীর্ণ হয় এবং ১৯১৭ সালে নেদারল্যান্ডের জাতীয় কাপ কেএনভিবি বেকার জয় করে প্রথম বড় সফলতা লাভ করে। পরের মৌসুমে, আয়াক্স প্রথমবারের মত জাতীয় চ্যাম্পিয়ন হয়। ১৯১৮-১৯ মৌসুমে পুনরায় এই শিরোপা লাভ করে এবং নেদারল্যান্ডের ফুটবল লীগ চ্যাম্পিয়নশিপের ইতিহাসের একমাত্র দল হিসেবে অপরাজিত চ্যাম্পিয়ন হয়।
২৫ মে, ২০১৭ পর্যন্ত।
ফুটবল ক্লাব দু পোর্তো
ফুটবল ক্লাব দু পোর্তো পর্তুগালের ক্রীড়া ক্লাব। ১৮৯৩ সালে ক্লাবটি পোর্তোতে প্রতিষ্ঠিত হয়।
পারি সাঁ-জেরমাঁ
প্যারিস সেইন্ট জার্মেইন (; ), যা ফ্রান্সে প্রচলিতভাবে পারি সাঁ-জেরমাঁ বা সংক্ষেপে "পিএসজি"' নামে পরিচিত, ইউরোপের ফ্রান্সের রাজধানী প্যারিস শহর অবস্থিত একটি পেশাদার ফুটবল ক্লাব। ক্লাবটি ১৯৭০ সালে প্রতিষ্ঠা করা হয়। ঐতিহ্যগতভাবে ক্লাবের খেলোয়াড়েরা লাল-নীল পোশাক পরে থাকে। ১৯৭৪ সাল থেকে ক্লাবটি প্যারিসের ১৬তম আরোঁদিসমঁ বা প্রশাসনিক এলাকাতে প্রায় ৪৮ হাজার আসনক্ষমতাবিশিষ্ট পার্ক দে প্রাঁস মাঠে আয়োজক দল হিসেবে খেলে থাকে। এই ক্লাব দলটি ফরাসি ক্লাব প্রতিযোগিতা ব্যবস্থার সর্বোচ্চ স্তরে খেলে থাকে, যার নাম লিগ আঁ।
সাম্প্রতিক বছরগুলিতে পারি সাঁ-জেরমাঁ ফ্রান্স ও ইউরপের ফুটবল অঙ্গনে একটি প্রধান শক্তি হিসেবে আবির্ভূত হয়েছে। তারা এ পর্যন্ত ৩৬টি সর্বোচ্চ-স্তরের শিরোপা বিজয় করেছে, যার ফলে তারা ফরাসি ফুটবলের ইতিহাসে সবচেয়ে সফল ক্লাব দল হিসেবে স্বীকৃত। পারি সাঁ-জেরমাঁ একমাত্র ফরাসি ক্লাব যারা কখনো ফ্রান্সের সর্বোচ্চ পেশাদার ক্লাব ফুটবল প্রতিযোগিতা লিগ আঁ থেকে নিম্নতর লিগে অবনমিত হয়নি। তারা ১৯৭৪ সাল থেকে এ পর্যন্ত টানা ৪৫টি মৌসুম ধরে ফরাসি ক্লাব ফুটবলের সর্বোচ্চ আসর লিগ আঁ-তে অংশ নিয়েছে। ইউরোপীয় পর্যায়ের প্রধানতম ক্লাব ফুটবল প্রতিযোগিতায় বিজয়ী দুইটি ফরাসি ক্লাবের একটি হল পারি সাঁ-জেরমাঁ। একইসাথে তারা ফ্রান্সের সবচেয়ে জনপ্রিয় ফুটবলা ক্লাব।
ঘরোয়া আসরে প্যারিসের এই ক্লাবটি ৭ বার লিগ আঁ শিরোপা জয় করেছে। এক্ষেত্রে তাদের সবচেয়ে শক্তিশালী প্রতিদ্বন্দ্বী হল বন্দর শহর মার্সেই-ভিত্তিক ওলাঁপিক দ্য মার্সেই। এই দুই দলের খেলাগুলি ফ্রান্সে "ল্য ক্লাসিক" নামে পরিচিত।
২০১১ সালে অরিক্স কাতার স্পোর্টস ইনভেস্টমেন্টস ক্লাবটির মালিকানা কিনে নেয়। এই মালিকানা বদলের কারণে পারি সাঁ-জেরমাঁ ফ্রান্সের সবচেয়ে ধনী ক্লাব এবং গোটা বিশ্বের সবচেয়ে ধনবান ক্লাবগুলির একটিতে পরিণত হয়। বর্তমানে ক্লাবটির বার্ষিক আয় প্রায় ৪৯ কোটি ইউরো, যা বিশ্বের ৭ম সর্বোচ্চ। ফোর্বস সাময়িকীর মতে এটি বিশ্বের ১১তম সর্বাধিক মূল্যবান ক্লাব, যার মূল্যমান প্রায় ৮৩ কোটি ইউরো।
ওলাঁপিক দ্য মার্সেই
ওলাঁপিক দ্য মার্সেই (অলিম্পিক মার্সেই নামেও পরিচিত) ফরাসি পেশাদার ফুটবল দল। ক্লাবটি ফ্রান্সের মার্সেই শহরে ১৮৯৯ সালে প্রতিষ্ঠা করা হয়। এটি ফ্রান্সের ফুটবলের সর্ববৃহৎ এবং সবচেয়ে বেশি সাফল্যধারী ক্লাব।
ওলাঁপিক লিয়োনে
ওলাঁপিক লিয়োনে () একটি পেশাদার ফরাসি ফুটবল ক্লাব। এটি ফ্রান্স-এর লিয়োঁ শহরে অবস্থিত। ক্লাবটি ফ্রান্সের লীগ ১-এ খেলে থাকে এবং বর্তমান চ্যাম্পিয়ন। এ পর্যন্ত ক্লাবটি সর্বমোট ৬ বার ফ্রান্সের লীগ শিরোপা জয় করেছে।
পিএসভি আইন্দোভেন
ফিলিপস স্পোর্ট ভেরানাইগিন (ইংরেজি:"Philips Sports Union") নেদারল্যান্ডে অবস্থিত ক্রীড়া ক্লাব। কিন্তু ক্লাবটি পেশাদার ফুটবল ক্লাব হিসাবে বিশ্বব্যাপী পরিচিত।
বরুসিয়া ডর্টমুন্ড
বালস্পিলফেরাইন বোরুশিয়া ০৯ এ.ফাউ. ডর্টমুন্ড(), সাধারণত যেটিকে বোরুশিয়া ডর্টমুন্ড অথবা সংক্ষেপে বিভিবি ("বেফাউবে") অথবা ডর্টমুন্ড ডাকা হয়, জার্মানির নর্ডরাইন-ভেস্টফালিয়ার ডর্টমুন্ড শহরকেন্দ্রিক একটি পেশাদার ফুটবল দল। এটি একটি বিশাল সদস্যভিত্তিক ক্রীড়া দল যার মোট সদস্য সংখ্যা বর্তমানে প্রায় ১,১৫,০০০ জন।
১৯০৯ সালে বোরুশিয়া ডর্টমুন্ড ক্লাবটি মাত্র ১৮ জন ফুটবল খেলোয়াড় নিয়ে গঠিত হয়। বোরুশিয়া ডর্টমুন্ড এ পর্যন্ত ৮ টি জার্মান চ্যাম্পিয়নশিপ, ৪ টি ডিএফবি পোকাল, ৫ টি ডিএফএল কাপ, ১ টি উয়েফা চ্যাম্পিয়ন্স লীগ, ১ টি উয়েফা কাপ উইনারস্ কাপ এবং ১ টি ইন্টারকন্টিনেন্টাল কাপ অর্জন করেছে। ১৯৬৬ সালে ক্লাবটি ইউয়েফা কাপ উইনারস্ কাপ জেতার কৃতিত্ব দেখায়। কোন জার্মান ক্লাবের ইউরোপিয়ান শিরোপা জেতার নজির ছিল সেটিই সর্বপ্রথম।
১৯৭৪ সাল থেকে বোরুশিয়া ডর্টমুন্ড তাদের হোম ম্যাচগুলি ভেস্টফালেন স্তাডিওনে খেলে থাকে। স্টেডিয়ামটি ধারণক্ষমতার দিক দিয়ে পুরো জার্মানির মধ্যে সবচেয়ে বড়। ক্লাব হিসেবে ডর্টমুন্ডের মাঠের গড় দর্শক উপস্থিতি বিশ্বে সর্বোচ্চ। বোরুশিয়া ডর্টমুন্ডের জার্সির রং কাল এবং হলুদ যার দরুন তাদের সমর্থকেরা তাদের ডাকে ডি শোয়াৎর্জগেলবেন([[জার্মান:die Schwarzgelben) বলে, যার অর্থ কালো-হলুদের দল। .[[বিষয়শ্রেণী:বরুসিয়া ডর্টমুন্ড]]
[[বিষয়শ্রেণী:১৯০৯-এ প্রতিষ্ঠিত]]
[[বিষয়শ্রেণী:জার্মানির ফুটবল ক্লাব]]
[[বিষয়শ্রেণী:জি-১৪ ক্লাব]]
[[বিষয়শ্রেণী:উয়েফা চ্যাম্পিয়নস লীগ বিজয়ী ক্লাব]]
[[বিষয়শ্রেণী:আন্তর্মহাদেশীয় কাপ (ফুটবল) বিজয়ী ক্লাব]]
বায়ার ০৪ লেভারকুজেন
বায়ার ০৪ লেভারকুজেন () একটি জার্মান পেশাদার ফুটবল ক্লাব।
ফিফা বর্ষসেরা খেলোয়াড়
ফিফা বিশ্বসেরা ফুটবলার () ঘরোয়া এবং আন্তর্জাতিক অঙ্গনে ফুটবলে দক্ষতা ও ক্রীড়ানৈপুণ্যতা প্রদর্শনের উপর ভিত্তি করে দেয়া একটি বাৎসরিক পুরস্কার। বিভিন্ন দেশের জাতীয় দলের কোচ এবং অধিনায়কের ভোটের ভিত্তিতে প্রতিবছর একজন পুরুষ এবং একজন মহিলা খেলোয়াড়কে এ পুরস্কারের জন্য মনোনীত করা হয়। একজন কোচের ৩টি ভোট থাকে যেগুলোর পয়েন্ট যথাক্রমে ৫, ৩ এবং ১। সর্বোচ্চ ভোটপ্রাপ্ত খেলোয়াড় পুরস্কারের জন্য মনোনীত হন।
পুরুষ বিভাগে পুরস্কারটি চালু হয় ১৯৯১ সালে। এ পর্যন্ত দেয়া ১৭টি পুরস্কারের মধ্যে ৮টি জিতে নিয়ে ব্রাজিলীয় খেলোয়াড়গণ সুস্পষ্ট আধিপত্য বজায় রেখেছেন। মহিলা বিভাগে পুরস্কার চালু হয় ২০০১ সালে।জিতেছেন।
স্টেথোস্কোপ
স্টেথোস্কোপ () হলো মানুষ অথবা প্রাণী দেহের হৃৎস্পন্দন কিংবা অন্যান্য অভ্যন্তরীণ শব্দ শোনার জন্য একটি ডাক্তারি যন্ত্র। এটি প্রধানত হৃৎস্পন্দন এবং নিঃশ্বাস-প্রশ্বাস এর শব্দ শুনতে ব্যবহার করা হয়। তবে এটি অন্ত্র, ধমনী এবং শিরাতে রক্ত বয়ে চলার শব্দ শোনার জন্যেও ব্যবহার করা হয়।
স্টেথোস্কোপ কে ডাক্তারি পেশার প্রতীকি হিসাবেও দেখা হয়।
রা'না লিয়াকত আলি খান
বেগম রানা লিয়াকত আলি খান (জন্ম: ১৯০৫; মৃত্যু: ১৯৯০) পাকিস্তানের বিশিষ্ট মুসলিম নারী নেত্রী। তিনি পাকিস্তানের প্রথম প্রধানমন্ত্রী লিয়াকত আলি খানের দ্বিতীয় স্ত্রী ছিলেন। বেগম রানা ১৯০৫ সালে আগ্রা ও উধ যুক্ত প্রদেশে জন্ম গ্রহণ করেন। তার দাদা একজন হিন্দু ছিলেন, যিনি পরে খ্রিস্টান ধর্মে ধর্মান্তরিত হন। তিনি লক্ষ্মৌ বিশ্ববিদ্যালয়ে পড়ালেখা করেন এবং ১৯২৯ সালে অর্থনীতিতে প্রথম বিভাগে মাস্টার্স ডিগ্রি লাভ করেন।
বেগম রানা গোখলে মেমোরিয়াল স্কুলে শিক্ষকতা শুরু করেন। পরবর্তীতে তিনি দিল্লির ইন্দোপ্রস্থ কলেজে অর্থনীতির অধ্যাপিকা হিসেবে নিয়োগ পান। ১৯৩৩ সালের এপ্রিলে নবাবজাদা লিয়াকত আলি খনের সাথে তার বিয়ে হয়। এরপর থেকে তিনি নিজেকে মুসলিম নারীদের সংগঠিত করতে কাজ শুরু করেন। পাকিস্তান আন্দোলনে নিখিল ভারত মুসলিম লীগের নেত্রী হিসেবে গুরুত্বপূর্ণ ভূমিকা পালন করেন। তার স্বামী লিয়াকত আলি খানের হত্যার পর তিনি পাকিস্তানে নারীদের সামাজিক ও অর্থনৈতিক উন্নয়নের জন্য কাজ করে যান। ১৯৯০ সালে তিনি মৃত্যু বরণ করেন।
১৯৪৮ সালে তিনি নারীদের সামরিক শিক্ষার গুরুত্ব অনুধাবন করে পাকিস্তান উইমেন্স ন্যাশনাল গার্ড ও পাকিস্তান উইমেন নাভাল রিসার্ভ প্রতিষ্টা করেন। তাকে একজন বিগ্রেডিয়ারের সমমর্যাদায় উভয় প্রতিষ্টানের প্রধান নিয়ন্ত্রক হিসেবে নিয়োগ দেওয়া হয়। ১৯৪৯ সালে তিনি পাকিস্তান উইমেন্স এসোসিয়েশন প্রতিষ্টা করেন। তিনি এর প্রথম সভাপতি ছিলেন। 
বেগম রানা নেদারল্যান্ড (১৯৫০)ও ইতালিতে (১৯৬০) পাকিস্তানের রাষ্ট্রদূতের দায়িত্ব পালন করেন। তিনি পাকিস্তানের প্রথম মুসলমান নারী গভর্নর ছিলেন (সিন্ধু প্রদেশ-১৯৭০)। তিনিই প্রথম মুসলিম মহিলা যিনি জাতিসংঘের মানবাধিকার পদক লাভ করেন। জাতিসংঘের তিনি প্রথম মুসলিম নারী কূটনৈতিক।
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স
ইনস্টিটিউট অফ ইলেকট্রিক্যাল অ্যান্ড ইলেকট্রনিক ইঞ্জিনিয়ার্স তড়িৎ প্রকৌশলীদের আন্তর্জাতিক সংগঠন। বিশ্বের ১৬০টি দেশে ৪২৫,০০০ জন সদসবৃন্দ রয়েছে, যারা বিশ্বে যেকোন কৌশল পেশাদার সংস্থার। IEEE নিউইয়র্ক, মার্কিন যুক্তরাষ্ট্রের রাষ্ট্রে সমূহীভূত।
১৮৮৪ সালে প্রতিষ্ঠিত আমেরিকান ইনস্টিটিউট অব ইলেক্ট্রিক্যাল ইঞ্জিনিয়ার্স (AIEE) এবং ১৯১২ সালে প্রতিষ্ঠিত ইনস্টিটিউট অব রেডিও ইঞ্জিনিয়ার্স (IRE) এর সংযুক্তির মাধ্যমে ১৯৬৩ সালের ১ জানুয়ারি এই প্রতিষ্ঠানের জন্ম নেয়। এর প্রধান আফিস মার্কিন যুক্তরাষ্ট্রে, নিউইয়র্কে।
তড়িচ্চুম্বকীয় আবেশ
তড়িচ্চুম্বকীয় আবেশ এমন একটি প্রক্রিয়া যার ফলে চৌম্বকীয় প্রভাবে একটি পরিবাহীর মধ্যে বিভবের সৃষ্টি হয়। এই প্রক্রিয়া তখনই সংঘটিত হয় যখন একটি পরিবর্তনশীল চৌম্বকক্ষেত্রের মধ্যে কোন পরিবাহীকে রাখা হয় অথবা কোন স্থির চৌম্বকক্ষেত্রের মধ্যে কোন গতিশীল পরিবাহীকে রাখা হয়। তখন ঐ চৌম্বকক্ষেত্রের চৌম্বকীয় বলরেখা পরিবাহীকে আঘাত করে। মূলত চৌম্বকক্ষেত্রের চৌম্বকীয় বলরেখা এবং পরিবাহীর মধ্যেকার আপেক্ষিক গতিই তড়িৎ চৌম্বকীয় আবেশ সৃষ্টি করে।
টেখনিশে উনিভের্সিটেট ডার্মষ্টাট
টেখনিশে উনিভের্সিটেট ডার্মষ্টাট () বা ডার্মষ্টাট প্রযুক্তি বিশ্ববিদ্যালয় জার্মানির ডার্মষ্টাটে অবস্থিত একটি প্রযুক্তি বিশ্ববিদ্যালয়। জার্মানির এই বিশ্ববিদ্যালয় এবং মার্কিন যুক্তরাষ্ট্রের কর্নেল বিশ্ববিদ্যালয় ইতিহাসে সর্বপ্রথম তড়িৎ ও ইলেকট্রনিক প্রকৌশল বিষয়ের পাঠ্যসূচী প্রণয়ন করেছিল।
কম্পিউটিং
কম্পিউটিং: প্রযুক্তি বিদ্যার যে শাখায় গনকের (কম্পিউটার) দ্বারা গণনীয় সকল প্রক্রিয়া এবং তার গঠন বিদ্যার অধ্যয়ন করা হয় তাকে কম্পিউটিং বলা হয। গণনা ও তার নির্ণয় করন, গাণিতিক বা যৌক্তিক পদ্ধতির প্রয়োগে করা হয়ে থাকে।
সহজ কথায় কম্পিউটিং বলতে কম্পিউটার ব্যবহারের প্রযুক্তিকে বোঝায়। এর মধ্যে কম্পিউটার হার্ডওয়্যার এবং সফ্‌টওয়্যার উভয়ের ব্যবহারই আলোচিত হয়। এটি মূলত তথ্য প্রযুক্তির কম্পিউটার সংশ্লিষ্ট অংশটিকে নির্দেশ করে। কম্পিউটিংয়ের তাত্ত্বিক ভিত্তি নিয়ে গবেষণা এবং এই তত্ত্বের মাধ্যমে ব্যবহারিক প্রয়োগ গড়ে তোলাই কম্পিউটার বিজ্ঞানের কাজ। ২০০৫ সালের "কম্পিউটার কারিকুলাম" অনুযায়ী কম্পিউটিংয়ের সংজ্ঞা হচ্ছে:
ম্যাট ডেমন
ম্যাথিউ পেইজ ডেমন (জন্ম অক্টোবর ৮, ১৯৭০) একজন মার্কিন অভিনেতা ও চিত্রনাট্যকার। "গুড উইল হান্টিং" চলচ্চিত্রের জন্য তিনি "সেরা মূল চিত্রনাট্য" বিভাগে একাডেমি পুরস্কার জেতেন এবং একই ছবিতে মূল চরিত্রাভিনেতা হিসেবে অস্কারের মনোনয়নও পেয়েছিলেন। ১৯৯৭ সাল থেকে তিনি জনপ্রিয়তা অর্জন শুরু করেন এবং হলিউডের সেরা অভিনেতার কাতারে নিজেকে সামিল করতে সমর্থ হন।
ব্যক্তিগত জীবনে তার সাথে রয়েছেন তার স্ত্রী লুসিয়ানা বোজান বারোসো, এক কন্যাসন্তান ও বোরোসোর আগের পক্ষের এক কন্যাসন্তান। তিনি সর্বকালের সফলতম ২৫ জন হলিউড অভিনেতার তালিকায় অন্যতম এবং চলচিত্রে তার দক্ষতার জন্য বেশকিছু পুরস্কার জিতেছেন। ডেমন বেশকিছু দাতব্য সংস্থার সাথেও জড়িত, যার মধ্যে উল্লেখযোগ্য হচ্ছে "ওয়ান ক্যাম্পেইন" ও "এইচ২ও আফ্রিকা ফাউন্ডেশন"। তার সাম্প্রতিকতম চলচ্চিত্র দ্য বোর্ন আলটিমেটাম-এ তিনি "জেসন বোর্ন" চরিত্রে অভিনয় করেছেন। এছাড়া "ইয়ুথ উইদাউট ইয়ুথ" চলচ্চিত্রে তিনি অতিথি চরিত্রে রুপদান করেছেন। তার পরবর্তী চলচ্চিত্র হচ্ছে "মার্গারেট" যেটি ২০০৮ সালে মুক্তি পাবে বলে আশা করা হচ্ছে।
ডেমনের জন্ম হয়েছিল ম্যাসাচুসেটসের কেমব্রিজে। তার পিতা কেন্ট টেলফার ডেমন ছিলেন শেয়ার ব্যবসায়ী, রিয়েল এস্টেট ব্যবসার দালাল ও কর প্রস্তুতকারী এবং মা ন্যান্সি কার্লসন-পেইজ ছিলেন লেসলি ইউনিভার্সিটির প্রাথমিক শিশু শিক্ষা অধ্যাপক। "মেইল অন সানডে" এর সাথে এক সাক্ষাৎকারে তিনি বলেছিলেন তার দাদা ছিলেন তার পরচিতি মানুষের মধ্যে সবচেয়ে চমৎকার। তার ভাষায় তার দাদা ছিলেন একজন গর্বিত ফিনীয় এবং কখনো কারও সাহায্য নিতেন না। তিনি যখন আমেরিকায় আসেন তখন দেশটিতে বিশ্বযুদ্ধের পর বিষন্নতা চলছিল এবং তিনি জুতা বিক্রি করে সংসার চালাতেন। ডেমনের কাইল নামে একজন ভাই আছেন যিনি একজন ভাস্কর ও শিল্পী। জন্মের পর প্রথম দুই বছর ডেমন ও তার পরিবার ম্যাসাচুসেটসের নিউটনে বাস করতেন। পরে তার পিতামাতার বিবাহবিচ্ছেদ ঘটলে তিনি ও তার ভাই মায়ের সাথে কেমব্রিজে চলে আসেন।
অভিনেতা বেন অ্যাফ্লেক এবং ইতিহাসবিদ ও লেখক হাওয়ার্ড জিন ছিলেন ডেমনের পড়শি। জিনের আত্মজীবনীমূলক চলচ্চিত্র "ইউ কান'ট বি নিউট্রাল অন আ মুভিং ট্রেন" ও "আ পিপল'স হিস্টোরি অব দ্য ইউনাইটেড স্টেটস" এর অডিও সংস্করনে ডেমন ধারাভাষ্য দিয়েছেন। ডেমন কেম্ব্রিজের একমাত্র সরকারি উচ্চ বিদ্যালয় "কেমব্রিজ রিঞ্জ অ্যান্ড ল্যাটিন স্কুল"-এ পড়াশোনা করেছেন এবং কয়েকটি মঞ্চ নাটকে অভিনয় করেছিলেন। ১৯৮৮ সালে তিনি বিদ্যালয় থেকে স্নাতক ডিগ্রি অর্জন করেন এবং একই বছরে হার্ভার্ড বিশ্ববিদ্যালয়ে ভর্তি হন। ডেমন ১৯৯২ সালেই স্নাতক ডিগ্রি অর্জন করতে পারতেন কিন্তু অভিনয় জীবনের প্রতি অধিক গুরুত্ব দেয়ার জন্য তিনি ক্লাস করতেন না। এসময় তিনি "রাইজিং সন" ও "স্কুল টাইজ" নামে কিছু প্রকল্পে কাজ করেন। হার্ভার্ডে থাকাকালীন তিনি ইংরেজি বিষয়ে পড়াশোনা করেন এবং তিনি "লোয়েল হাউজে" বাস করতেন। তিনি সাধারণত বিদ্যাপীঠের মঞ্চনাটকে অংশ নিতেন না তবে "এ... মাই নেম ইজ অ্যালিস" নামে একটি নাটকে নগণ্য ভূমিকায় একবার অভিনয় করেছিলেন। ১২ ইউনিট বাকী থাকতেই অভিনয় জগতে সাফল্য লাভের উদ্দেশ্যে ডেমন হার্ভার্ড ছেড়ে লস অ্যাঞ্জেলসে চলে আসেন। তার প্রথম চলচ্চিত্র "" নিয়ে তার অনেক আশা ছিল।
পরিবেশ প্রযুক্তি
পরিবেশ প্রযুক্তি, সবুজ প্রযুক্তি বা পরিচ্ছন্ন প্রযুক্তি (ইংরেজি: Environmental technology, "ক্লিন টেক" নামে পরিচিত) বলতে পরিবেশের সাথে মানুষের নেতিবাচক সংশ্লিষ্টতার ক্ষতি কাটিয়ে উঠার মাধ্যমে প্রাকৃতিক পরিবেশ এবং সম্পদ সংরক্ষণের জন্য পরিবেশ বিজ্ঞানের প্রয়োগকে বোঝায়। টেকসই উন্নয়ন হল পরিবেশ প্রযুক্তির প্রাণকেন্দ্র। পরিবেশের বিভিন্ন সমস্যার সমাধানকল্পে যখন টেকসই উন্নয়নের ধারণা প্রয়োগ করা হয় তখ তাকে অবশ্যই সামাজিকভাবে গ্রহণযোগ, অর্থনৈতিকভাবে সমর্থ এবং পরিবেশগতভাবে শক্তিশালী হতে হয়।
বস্তু বিজ্ঞান
বস্তু বিজ্ঞান বা বস্তু প্রকৌশল (ইংরেজি: Materials science) একটি আন্তঃশাস্ত্রীয় ক্ষেত্র যাতে বিভিন্ন পদার্থের ধর্ম এবং বিজ্ঞান ও প্রকৌশলের বিভিন্ন ক্ষেত্রে তাদের ব্যবহার নিয়ে আলোচনা করা হয়। এই বিজ্ঞান পদার্থের গঠন এবং তাদের ধর্মের মধ্যে সম্পর্ক অনুসন্ধান করে থাকে। ফলিত পদার্থবিজ্ঞান এবং রসায়নের মত বিশুদ্ধ জ্ঞানের প্রয়োগের পাশাপাশি এই ক্ষেত্রে রাসায়নিক, যন্ত্র, পুর এবং তড়িৎ প্রকৌশলের বিভিন্ন তত্ত্বের প্রয়োগও পরীলক্ষিত হয়। ন্যানোবিজ্ঞান এবং ন্যানোপ্রযুক্তির বিকাশের কারণে বিভিন্ন বিশ্ববিদ্যালয়ে বস্তু বিজ্ঞান গুরুত্বের সাথে পড়ানো হচ্ছে।
স্বাগতালক্ষ্মী দাশগুপ্ত
স্বাগতালক্ষ্মী দাশগুপ্ত বর্তমান রবীন্দ্রসঙ্গীত শিল্পীদের মধ্যে এক উজ্জ্বল নাম। পিতা পবিত্র দাশগুপ্ত। রবীন্দ্রসংগীতশিল্পী মায়া সেনের শিষ্যা। 
স্বাগতালক্ষ্মী দাশগুপ্তের জন্ম কলকাতায়। তাঁর পিতা পবিত্র দাশগুপ্ত ছিলেন মারিস মিউজিক কলেজের লেকচারার এবং মা সুব্রতা দাশগুপ্ত ছিলেন বিশিষ্ট রবীন্দ্রসংগীত শিল্পী দেবব্রত বিশ্বাসের ছাত্রী। স্বাগতালক্ষ্মীর পরিবারে শাস্ত্রীয় সংগীতের চর্চা ছিল। রবীন্দ্রভারতী বিশ্ববিদ্যালয় থেকে তিনি সংগীতে এমএ ডিগ্রি অর্জন করেন। পরবর্তীকালে বিশিষ্ট রবীন্দ্রসংগীত শিল্পী মায়া সেনের কাছে গান শিখেছিলেন তিনি। রবীন্দ্রভারতী বিশ্ববিদ্যালয়ে বেশ কয়েক বছর লেকচারারের দায়িত্ব পালন করেন স্বাগতালক্ষ্মী।
নৌযান
পানি/জলে চলার উপযোগী যানবাহনকে নৌযান বলা হয়। জাহাজ, নৌকা, উভরচরযান এবং ডুবোজাহাজ এর অন্তর্গত। (ইংরেজি watercraft) যাত্রী ও মালামাল ধারণক্ষমতা, ব্যবহৃত প্রযুক্তি ইত্যাদির উপর নির্ভর করে নৌযানের শ্রেনীবিভাগ করা হয়। শব্দগতভাবে নৌযান অর্থ এমন কোন বস্তু যার পরিচালনযোগ্যতা রয়েছে। অর্থাৎ, পাল, দাঁড় বা ইঞ্জিন আছে। শুধুমাত্র পানিতে ভাসমান কোন বস্তু নৌযানের মধ্যে পরে না যেমনে, ভাসমাস গাছের গুঁড়ি।